Ιστορίες, cocktail και Bacardi Legacy\nShare Ιστορίες, cocktail και Bacardi Legacy via...\nΑυτό που κάνει το Bacardi Legacy να ξεχωρίζει από κάθε άλλο διαγωνισμό είναι ότι επιβραβεύει την απλότητα. Τα καλύτερα cocktails που έχουν ως βάση το Bacardi διακρίνονται για τη ζωηρή δροσιστική διάθεσή τους, την ισορροπία στη γεύση τους αλλά και το μοναδικό τους στυλ.\nΟ διαγωνισμός αυτή την περίοδο διανύει την πιο δημιουργική του φάση, εκείνη του marketing των cocktail του εκάστοτε φιναλίστ. Οι φετινοί 4 bartender που διεκδικούν τον τίτλο του ‘πιο υποσχόμενου cocktail’ της χρονιάς είναι οι Λορέτα Τόσκα (Theory Bar & More), Τεό Κωνσταντινίδης (Amigos), Νίκος Τριανταφύλλου (Noel) και Τεό Καϊδίσης (Mr. Peacock). Όσο για τις αντίστοιχες δημιουργίες τους, οι ιστορίες πίσω από το κάθε ποτό παρουσιάζονται αναλυτικά παρακάτω.\nΤο cocktail της, Silver Lining, θέλει να υπενθυμίσει στους ανθρώπους να μην απογοητεύονται από τις όποιες δυσκολίες συναντούν στη ζωή τους.\nΤο Bacardi πέρασε από χίλια κύματα κι όμως τα κατάφερε να προσπεράσει όλες τις δυσκολίες και να κλείσει όλη αυτήν την πλούσια κληρονομιά του μέσα σε κάθε μπουκάλι του. Σε μια Ελλάδα που παλεύει να σταθεί στα πόδια της, μας καλεί να θυμηθούμε πως υπάρχει πάντα και η θετική πλευρά. Το Silver Lining.\nΤο Silver Lining είναι ένα ποτό υπόσχεση για καλύτερες μέρες.\n“Σε όλη μου τη ζωή πιστεύω με πάθος το ‘κάθε εμπόδιο για καλό’. Γιατί αν χαίρεσαι για το ποιος είσαι σήμερα πρέπει να ευχαριστείς για κάθε αναποδιά που σε έφερε εδώ.”, μας λέει η Λορέτα και συμπληρώνει:\n“Όταν ήμουν μικρή και έτρεχα στη μητέρα μου με κλάματα γιατί κάπου είχα χτυπήσει πάνω στο παιχνίδι, εκείνη για να με ηρεμήσει μου υποσχόταν πως θα μού πάρει παγωτό βανίλια. Έτσι εγώ κάθε φορά που χτύπαγα χαιρόμουν γιατί είχα εξασφαλίσει το παγωτό μου. Για μένα το Silver Lining είχε πάντα τη γεύση του παγωτού βανίλια.\nΕμπνεύστηκα από το Bacardi αυτό το ποτό γιατί οι ιστορίες μας μοιάζουν αφού και εγώ μετανάστευσα όταν ήμουν 9 χρονών, από το μικρό χωριό της Ελληνικής μειονότητας της Αλβανίας οπού ζούσα, στην Αθήνα. Ήταν κάτι δύσκολο αλλά αν δεν είχε συμβεί αυτό δεν θα ήμουν εδώ σήμερα. Κάθε δυσκολία έχει και τη θετική της πλευρά.\nΌταν ήμουν φοιτήτρια στην Καστοριά δούλευα ως σερβιτόρα και αγαπούσα πολύ τη δουλεία μου, όμως μια μέρα κάνοντας snowboard χτύπησα τον ώμο μου πολύ σοβαρά. Αυτό το γεγονός με έβγαλε κάποια στιγμή από το δρόμο μου και αναγκάστηκα να γίνω bartender, κάτι που σήμερα λατρεύω. Πίσω από κάθε λάμπει πάντα ο ήλιος. Every cloud has a Silver Lining.”\nΤο Silver Lining\nΤεό Κωνσταντινίδης - Phoenix\nO Τεό Κωνσταντινίδης διαγωνίζεται με την δημιουργία του, Phoenix.\n“Η ιστορία της οικογένειας της Bacardi αναφέρεται στην αναγέννηση και στη δεύτερη ευκαιρία. Καθώς πέρασε πάρα πολλές δύσκολες καταστάσεις και κατάφερνε κάθε φορά να προσπερν κάθε εμπόδιο που εμφανίζονταν μπροστά της και να αναγεννιέται πιο δυνατή, κατέληξε να γίνει μία από τις μεγαλύτερες εταιρίες παραγωγής ρουμιού παγκοσμίως. Απο την άλλη, ο Φοίνιξ στην ελληνική μυθολογία ήταν ένα πουλί ιδιαίτερα μεγάλο το οποίο είχε την δυνατότητα να αναγεννιέται από τις στάχτες του. Όταν ο Φοίνιξ έχει φτάσει σε μία ηλικία και θέλει να ανανεωθεί παραδίδεται στις φλόγες χρησιμοποιώντας ιερά και εξαγνιστικά βότανα όπως η κανέλα και τα μύρα. Ο Φοίνιξ πεθαίνει και αναγεννιέται μόνος του. Είναι πάντα ένας κάθε φορά και κατέχει εξαιρετικές δυνάμεις εκτός από τη μοναδική του ικανότητα να είναι αθάνατος. Στις μέρες μας, ο Φοίνιξ είναι ένα πανίσχυρο σύμβολο που αφομοιώνει τη δύναμη του ανθρώπου να αναγεννιέται από τις δυσκολίες του και να γίνεται ακόμα πιο δυνατός”, αναφέρει ο ίδιος για το ποτό του, συμπληρώνοντας πως πρόκειται για μία παραλλαγή του EL Presidente, ενός δημοφιλούς ποτού ιδίως στην περίοδο της Ποτοαπαγόρευσης, το οποίο ωστόσο με το πέρασμα του χρόνου έμοιαζε να ξεχνιέται. Αυτό που ο ίδιος θέλει να πετύχει είναι να το αναγεννήσει , να το παρουσιάσει σε μία σύγχρονη, βελτιωμένη εκδοχή και να το καταστήσει ικανό να αντέξει στον χρόνο και να μπει στο πάνθεον των classic.\nTo Sempre Viva αποτελεί την οπτική του Τεό Καϊδίση πάνω στην ‘αιώνια ζωή’. Αφορμή για την δημιουργία του ποτού στάθηκαν οι “ναυτικοί που ταξίδευαν στα πέρατα του κόσμου για να βρουν αυτό το συστατικό της αιωνίας ζωής.\nΣτα ταξίδια τους, συνήθιζαν να πίνουν ρούμι και να τρώνε ένα γεύμα από μάνγκο, μέλι και σπόρους μουστάρδας που τους έδινε ενέργεια και τους βοηθούσε να καταπολεμήσουν αρρώστιες όπως το σκορβούτο. Υπάρχει λοιπόν ένα λουλούδι που ζει αιώνια (sempre viva) ακόμα και αν κοπεί από τις ρίζες του, ένα ποτό που συμβολίζει την αντοχή στον χρόνο αλλά και τιμά τις δυσκολίες του οίκου Bacardi.\nΤο Sempre Viva\nΗ δημιουργία του cocktail του αντλεί έμπνευση από την ιστορία της ίδιας της Bacardi. Στόχος του, ήταν να δημιουργήσει ένα ποτό το οποίο να αντικατοπτρίζει ορισμένες από τις σημαντικότερες στιγμές της πορείας του brand.\n“Στις περισσότερες οικογένειες ο πατέρας είναι ο μαχητής και η μητέρα εκείνη που πάντα θα υποστηρίζει τα μέλη της. Όσο για τα παιδιά, είναι εκείνα που θα δημιουργήσουν το μέλλον. Έτσι, όσο ισχυρότεροι είναι οι δεσμοί ανάμεσα σε μία οικογένεια, τόσο πιο δυνατή θα γίνεται με το πέρασμα του χρόνου. Έτσι όμως έγινε και με την οικογένεια της Bacardi η οποία ξεκίνησε από αρκετά μικρή και κατέληξε να αποτελεί έναν παγκόσμιο Κολοσσό με διεθνή αναγνώριση. Αυτό ωστόσο δεν ήταν εύκολο καθώς η οικογένεια αυτή πέρασε από πολλά δεινά. Από πολέμους, εξορίες, ποτοαπαγόρευση και άλλα πολλά. Κάθε ένα από τα συστατικά του Hermanos αντιπροσωπεύει και κάποιο από τα μέλη της οικογένειας της Bacardi αλλά και της δικής μου. Το ποτό στο σύνολό του έρχεται για να υπενθυμίσει τις αξίες που κάνουν κάθε οικογένεια δυνατή, την περηφάνια, τη δύναμη, την αντοχή και την αλληλεγγύη.”\n... comment(s) for Ιστορίες, cocktail και Bacardi Legacy


Tesla Cybertruck: Το ηλεκτρικό pickup τώρα και σε παπούτσια (video) Tesla Cybertruck: Το ηλεκτρικό pickup τώρα και σε παπούτσια (video)\n13/03/2020 Νίκος Τσιώκος\tΣχολιάστε\nΈνα βίντεο δείχνει πώς το ηλεκτρικό pickup της Tesla, Cybertruck, μπορεί να κυκλοφορήσει και σε άλλα προϊόντα, όπως για παράδειγμα σε παπούτσια.\nΑν και θα βγει στην παραγωγή το 2021, η Tesla έχει παρουσιάσει από τον περασμένο Νοέμβριο το νέο της ηλεκτρικό όχημα, που θα είναι ένα pickup με την ονομασία Cybertruck.\nΑυτό, όπως ξέρουμε μέχρι τώρα, θα βγει σε τρεις εκδόσεις, με αυτονομία από 400 έως και 800 χιλιόμετρα, ενώ υπάρχει και η εκτίμηση ότι η αυτονομία του θα φτάσει μέχρι και τα 1000 χιλιόμετρα.\nΠέρα από αυτά, όμως, φαίνεται ότι θα δούμε το Cybertruck και σε άλλα προϊόντα, εκτός από ηλεκτρικό αυτοκίνητο. Ένα βίντεο στο Youtube παρουσιάζει όλες τις λεπτομέρειες για την κατασκευή παπουτσιών στο σχήμα του αμερικανικού ηλεκτρικού pickup.\nΌπως φαίνεται, απαιτείται πολλή ώρα δουλειάς, ωστόσο ο youtuber, που ανέβασε το βίντεο, δίνει τη δυνατότητα στον καθένα να κατεβάσει ό,τι χρειάζεται στον υπολογιστή του για να φτιάξει από μόνος του τα παπούτσια Cybertruck. Κάτι που δείχνει ότι μπορούμε να περιμένουμε την κατασκευή κι άλλων προϊόντων του γνωστού, πλέον, ηλεκτρικού pickup της Tesla.\nΤέλος, να σημειωθεί ότι υπάρχει και μία φωτογραφία με τον Έλον Μασκ να φοράει τέτοια παπούτσια, αλλά θεωρείται ότι είναι προϊόν Photoshop, γι’ αυτό και στο βίντεο παρουσιάσονται ως τα πρώτα πραγματικά παπούτσια Cybertruck στον κόσμο.\nΠροηγούμενες δημοσιεύσειςCarNext.com: Ψηφιακή πλατφόρμα για αγορά μεταχειρισμένων αυτοκινήτων υψηλής ποιότηταςΕπόμενες δημοσιεύσειςΈτσι θα «χτυπήσει» την Tesla η Volkswagen στις πωλήσεις ηλεκτρικών αυτοκινήτων (video)


Μέσα σ'ένα σεντουκάκι: 1 μέρα μέχρι τα Χριστούγεννα!! Λέξη της ημέρας: Ευτυχία και πληροφορίες & ιδέες για το φυτό των Χριστουγέννων.\n1 μέρα μέχρι τα Χριστούγεννα!! Λέξη της ημέρας: Ευτυχία και πληροφορίες & ιδέες για το φυτό των Χριστουγέννων.\nΓεια σας! Τι μου κάνετε; Από σήμερα ξεκινάνε οι Χριστουγεννιάτικες διακοπές μας και παρόλο που έχουν περάσει ώρες που τελείωσε το σχολείο, μόλις βρήκα χρόνο να κάνω αναρτησούλα!!\nΔιάφορες υποχρεώσεις, αλλά και η κούραση των ημερών με έκαναν να μείνω πίσω στην αντίστροφη μέτρηση, αλλά πρώτα ο Θεός, έχω σκοπό να κάνω και μια μίνι μέτρηση μέχρι την Πρωτοχρονιά για να καλύψω το κενό... ελπίζω δηλαδή.\nΜπαίνω στο θέμα την ημέρας και μιλάμε σήμερα, ξημερώματα παραμονής Χριστουγέννων\nΕυτυχία είναι η ψυχική ικανοποίηση του ανθρώπου μέσα από την εκπλήρωση των επιθυμιών του και την επιτυχία των σκοπών του!\nΤο δυσάρεστο είναι ότι δεν υπάρχει μόνιμη ευτυχία, ζούμε μόνο στιγμές ευτυχίας και καμιά φορά η καθημερινότητα και το άγχος μας δεν μας επιτρέπει να τις ζούμε ή είναι μπροστά μας και δεν τις βλέπουμε!! Άλλο ένα κακό είναι ότι την σύγχρονη εποχή, πολλοί(μικροί και μεγάλοι) συνδυάζουν την ευτυχία, με τα υλικά αγαθά, πχ τα χρήματα... όλοι πιστεύουν,λίγο πολύ, ότι οι πλούσιοι είναι πιο ευτυχισμένοι από τους φτωχούς... ίσως επειδή πιστεύουν ότι με τα χρήματα μπορούν να αγοράσουν τα πάντα... και βέβαια αυτό δεν συμβαίνει(πχ η αγάπη δεν αγοράζεται).. άρα δεν ισχύει.\nΚάπου διάβασα, ότι η καλή υγεία, τα χρήματα, η μακροβιότητα, ακόμα και τα παιδιά..και ότι άλλο πιστεύουμε ότι μας κάνουν ευτυχισμένους, είναι απλά σπόροι της ευτυχίας. Και είναι στο χέρι μας να τους ποτίσουμε για να μεγαλώσουν και να γίνουν λουλούδια και προσθέτω η ίδια..ότι είναι στο χέρι μας να τα φροντίσουμε για να μην μαραθούν.... και χαθεί η ευτυχία. Όμως μερικοί σπόροι μπορεί να φυτρώσουν, κάποιοι άλλοι όχι... έτσι με τα λεγόμενα αυτά, σπάνια κάποιος θα άνθρωπος θα ζήσει την απόλυτη ευτυχία.\nΤι νομίζω εγώ? Προσωπικά πιστεύω ότι η ευτυχία είναι η πιο σημαντική αξία στην ζωή ενός ανθρώπου. Πιστεύω επίσης ότι ένας άνθρωπος που ξέρει να εκτιμά και να ανακαλύπτει εκείνες τις στιγμές της ευτυχίας, μπορεί να ξεπεράσει όποια δυσκολία. Η κοπέλα που έφτιαξε τα νύχια, στην συζήτηση που είχαμε για τα παιδιά, μου είπε ότι την εποχή που ο ανιψιός της ήταν 2 χρονών, είχε χωρίσει και είχε τα μαύρα της τα χάλια. Μια μέρα ο μικρός της έκανε χαρές και αυτή δεν είχε όρεξη για τίποτα. Ο μικρός ανέβηκε πάνω της και τις έτριψε τη μύτη με την δική του και τότε η κοπέλα κατάλαβε ότι εξαιτίας του χωρισμού, έχανε μικρές στιγμές ευτυχίας, μια από αυτές να παίξει με τον ανιψιό της. Από εκείνη την στιγμή, ξεπέρασε τον χωρισμό και τράβηξε παρακάτω. Απίστευτο? Όμως αληθινό.\nΑυτό που θέλω να πω είναι, ότι είναι δύσκολο να να είσαι πάντα ευτυχισμένος, αλλά είναι στο χέρι σου να βρίσκεις στην καθημερινότητα εκείνες τις στιγμές που θα σε κάνουν ευτυχισμένο! Απλά ανοίξτε τα μάτια και για λίγα λεπτά δες την στιγμή εκείνη και ζήσε την! Είναι δύσκολο... αλλά κυνήγα το!!\nΜιας και μιλάμε για σπόρους και λουλούδια της ευτυχίας, κοιτάξτε τον συνειρμό μου με το παρακάτω θέμα με κατασκευές.\nΤα Χριστούγεννα είναι μια γιορτή αγάπης. Είναι μια γιορτή χαρούμενη και το φυτό Αλεξανδρινό, ανθίζει την εποχή των Χριστουγέννων, στην ουσία δίνει το έναυσμα για την πιο όμορφη γιορτή, τα Χριστούγεννα! Και επειδή, ζούμε στιγμές ευτυχίας αυτή την εποχή, αποφάσισα να σας δώσω ιδέες για κατασκευή Αλεξανδρινού.. τα συνδύασα ωραία?... :)\nαπό χαρτόνια και γκοφρέ\nόπως φτιάχνουμε τον ανεμόμυλο\nαπό χαρτόνια, σε λωρίδες\nχαρτόνια σχηματίζοντας κώνους\nαπό αληθινά κόκκινα φύλλα\nαπό πατρόν παλάμης\nστεφάνι από χάρτινα αλεξανδρινά\nτσόχα και χάντρες\nαπό ρολό χαρτί υγείας\nαπό γκοφρέ ή παπιέ χαρτί\nγλαστρούλα από χαρτόνι\nέλατο από αληθινά ή ψεύτικα Αλεξανδρινά\nιδέα για δαχτυλίδι πετσέτας\nπλεκτό..για τις χρυσοχέρες\nσύρμα πίπας και πούλιες\nαπό κόκκινη χαρτοπετσέτα\nπηλό ή πλαστελίνη\nαπό κόκκινο τούλι\nκοκαλάκι αλεξανδρινό από τσόχα\nσε έκδοση χιονάνθρωπος\nΜερικές πληροφορίες για το Αλεξανδρινό ή αλλιώς Ποϊνσέτια ή αστέρι της Βηθλεέμ ή Χριστολούλουδο.\nΤο Αλεξανδρινό ή Αλεξανδριανό είναι γνωστό ως το Χριστουγεννιάτικο αστέρι και έχει τις ρίζες του στην κεντρική Αμερική και το Μεξικό.\nΈνας παλιός θρύλος των Αζτέκων αναφέρει ότι το φυτό με τα ακτινοβόλα κόκκινα φύλλα, προήλθε από μια τραγική ιστορία αγάπης.\nΟι σταγόνες αίματος από τη «ραγισμένη» καρδιά μιας θεάς των Αζτέκων έδωσε ζωή στο φυτό. Οι Αζτέκοι εκτιμούσαν το φυτό το οποίο ευδοκιμούσε στις τροπικές ορεινές περιοχές κατά τη διάρκεια των μικρών σε διάρκεια χειμερινών ημερών, λιγότερο για τη διακόσμηση του και περισσότερο για τα πρακτικά του οφέλη. Αποκαλούσαν το Αλεξανδριανό στη διάλεκτό τους, 'Cuetlaxochitl' και από τα φύλλα του, έφτιαχναν μια κόκκινη βαφή την οποία χρησιμοποιούσαν για υφάσματα και κοσμήματα. Ο γαλακτώδης χυμός του Αλεξανδριανού μετατρεπόταν σε σκεύασμα κατά του πυρετού.\nΣτο σχεδόν τροπικό κλίμα της πατρίδας του, το Αλεξανδριανό μεγαλώνει ως θάμνος και μπορεί να φτάσει τα 4 μέτρα ύψος. Ο Αμερικανός πρέσβης στο Μεξικό, Joel Poinsett, ιατρός και ένθερμος οπαδός της βοτανολογίας, αποπλανήθηκε από τη γοητεία του άγριου φυτού και το 1828 το μετέφερε στην πατρίδα του.\nΠρος τιμήν του, το φυτό πήρε το όνομα «Poinsettia». Και αυτό είναι μόνο η αρχή: στις 12 Δεκεμβρίου, οι Η.Π.Α. αναγνώρισαν την ημέρα που ο Poinset πέθανε, πριν τα μέσα της δεκαετίας του 18ου αιώνα, και την ανακήρυξαν επέτειο με την ονομασία «Poinsettia Day». Τηρώντας την παράδοση, πρόσφεραν ο ένας στον άλλο Αλεξανδριανά – ένα ωραίο έθιμο το οποίο κέρδισε έδαφος και στην Ευρώπη.\nΗ Ευρώπη ανακάλυψε το εκπληκτικό αυτό χειμερινό άνθος στις αρχές του 19ου αιώνα όταν ο φυσιογνώστης Alexander von Humboldt είδε το φωτοβόλο κόκκινο φυτό σε ένα ταξίδι του στην Αμερική.\nΤα μεγάλα πολύχρωμα φύλλα του είναι αυτά που χαρακτηρίζουν το Αλεξανδριανό ως το πιο δημοφιλές φυτό μέσα σε γλάστρα παγκοσμίως.\nΟ σχηματισμός του ανθού και των πολύχρωμων φύλλων του, γίνετε όταν το φως της ημέρας διαρκεί λιγότερο από 12 ώρες.\nΣτην κεντρική Ευρώπη, αυτό συμβαίνει στα μέσα Σεπτεμβρίου περίπου.\nΑφού το άνθος αρχίσει να παίρνει σχήμα, χρειάζονται ακόμα 7-9 εβδομάδες πριν το Αλεξανδριανό κάνει την είσοδό του στα ανθοπωλεία στη γνωστή, μαγευτική απόχρωση.\nΟι σημερινοί καλλιεργητές του Αλεξανδριανού δεν αφήνουν τίποτα στην τύχη σε αυτή τη ευαίσθητη περίοδο ανάπτυξης. Τα φυτά πρέπει να ανθίζουν κάθε χρόνο για τη Χριστουγεννιάτικη περίοδο, και για αυτό υιοθετούνται εξελιγμένες πρακτικές καλλιέργειας.\nΣτο θερμοκήπιο, διασφαλίζουν ότι η διάρκεια της ημέρας και η θερμοκρασία είναι πάντα οι σωστές και έτσι δημιουργούνται οι κατάλληλες συνθήκες για το άνθος του χειμώνα.\nΑυτό σημαίνει πως τα Αλεξανδριανά σχηματίζουν το πανέμορφο κόκκινο χρώμα τους τη σωστή στιγμή έτσι ώστε να δώσουν έγκαιρα το έναυσμα για την λαμπερή έλευση των Χριστουγέννων. Διατίθεται σε περισσότερες από 100 ποικιλίες, με πολύ διαφορετικά χρώματα, σχήματα και μεγέθη και αναρίθμητες δυνατότητες διακόσμησης.\nΠουασέντια ή Χριστολούλουδο\nΕπίσης γνωστό ως λουλούδι των Χριστουγέννων, ο θρύλος λέει πως η πουασέντια ξεκίνησε ως ζιζάνιο. Συμβολίζουν την καλή ευθυμία, αυτό το λουλούδι έχει μήνα γέννησης το Δεκέμβριο είναι ένα ταιριαστό αφιέρωμα στον εορτασμό των Γιορτών του Δεκεμβρίου.\nΣτο Βερολίνο, καταχωρήθηκε με το όνομα 'Euphorbia pulcherrima', που σήμαινε «το πιο όμορφο από τα ευφόρβια», από τον βοτανολόγο Carl Ludwig Willdenow το 1833.\nΤο 1834, το Αλεξανδρινό είχε ήδη κατηγοριοποιηθεί από τον γιατρό, χημικό και επίτροπο του Βοτανικού Μουσείου του Βερολίνου, Johann Friedrich Klotzsch, σύμφωνα με έγγραφο του βοτανολογίου 'Willdenow'.\nΈνα αστέρι – σαν μπουκέτο ή μέσα σε γλάστρα\nΟ Γερμανός μετανάστης στην Αμερική, Paul Ecke, ξεκίνησε την εμπορική προώθηση του Αλεξανδριανού στις αρχές του 20ου αιώνα. Μαγεμένος από τα κόκκινα φυτά τα οποία μεγάλωναν σε άγρια μορφή κοντά στην φάρμα του στην Καλιφόρνια, ο Ecke προσπάθησε να καλλιεργήσει μόνος του τα Αλεξανδρινά.\nΚατέγραψε τρομερή επιτυχία με τα φρεσκοκομμένα κλωνάρια από τα Αλεξανδρινά, τα οποία πούλησε ως Χριστουγεννιάτικα φυτά. Ο γιος του, Paul Jr, τα πούλησε κατά τη διάρκεια των αμερικάνικων Χριστουγεννιάτικων διακοπών στα φινετσάτα καταστήματα των διάσημων δρόμων της Sunset και της Hollywood Boulevard του Λος Άντζελες. Και η καριέρα του Αλεξανδριανού άρχισε εκεί όπου σήμερα οι πιο γνωστοί σε παγκόσμιο επίπεδο αστέρες έχουν περπατήσει, στο 'Walk of Fame' που τιμά την παγκόσμια βιομηχανία θεάματος.\nΕλπίζω να σας άρεσε η σημερινή ανάρτηση!!\nΚαλή ξεκούραση σε όλους και όλες!!\nΚαλή μέρα να έχετε!!\nΑναρτήθηκε από ΑΝΝΑ ΜΑΡΚΑΚΗ στις 14:39\nΕτικέτες ΑΛΕΞΑΝΔΡΙΝΟ, ΑΝΤΙΣΤΡΟΦΗ ΜΕΤΡΗΣΗ 2014, ΧΡΙΣΤΟΥΓΕΝΝΑ


Παναθηναϊκός: Επιστολή στην κυβέρνηση το ΟΑΚΑ και τα γήπεδα - Τι ζητά • NewsPAO\nΠαναθηναϊκός: Επιστολή στην κυβέρνηση το ΟΑΚΑ και τα γήπεδα – Τι ζητά\nΜε επιστολή της προς της κυβέρνηση η ΚΑΕ Παναθηναϊκός ζήτησε να απελευθερωθεί η χωρητικότητα των γηπέδων, ύστερα από τα μέτρα σε εστίαση και διασκέδαση.\nΥπενθυμίζεται ότι ο μεγάλος αδικημένος της τωρινής κατάστασης είναι ο Παναθηναϊκός, καθώς η πληρότητα ήταν κάτω του 50%, με τη χωρητικότητα του γηπέδου να φτάνει τις 18.000 και το όριο να είναι στους 8.000 φιλάθλους.\nΈτσι η ΚΑΕ Παναθηναϊκός ΟΠΑΠ απέστειλε επιστολή προς τους κ.κ. Πλεύρη, Αυγενάκη και Μαυρωτά μέσω της οποίας τους ζητά να επανεξετάσουν το θέμα της προσέλευσης και της χωρητικότητας των αθλητικών εγκαταστάσεων, στο πλαίσιο και των μέτρων που ισχύουν από το περασμένο Σάββατο.\nΌπως έχει γίνει γνωστό σε εστίαση, κέντρα διασκέδασης, κινηματογράφους κ.ά., υπάρχει πλήρη απελευθέρωση για τους εμβολιασμένους (100% πληρότητα). Έτσι από το τριφύλλι ζήτησαν να ισχύσει κάτι ανάλογο και με τα γήπεδα. Ειδικά από τη στιγμή που βάσει των μέτρων, στις αθλητικές εγκαταστάσεις μπορούν να μπαίνουν μόνο εμβολιασμένοι.\nΕκτός ΕΡΤ ο Παναθηναϊκός - Συζητήσεις με άλλο κανάλι


Μαγικά τα φετινά Χριστούγεννα στη Θεσσαλονίκη - Βεργίνα News\nΜαγικά τα φετινά Χριστούγεννα στη Θεσσαλονίκη\nΤα φετινά Χριστούγεννα στη Θεσσαλονίκη θα είναι μοναδικά. Ο στολισμός της πόλης και οι παράλληλες εκδηλώσεις δεν θα θυμίζουν σε τίποτα τα Χριστούγεννα των προηγούμενων ετών. Ο ερχόμενος Δεκέμβριος στη Θεσσαλονίκη θα είναι πιο λαμπερός από κάθε άλλη φορά.\nΗ προετοιμασία της νέας δημοτικής αρχής για τα Χριστούγεννα ξεκίνησε από το καλοκαίρι. Ο Κωνσταντίνος Ζέρβας, πριν ακόμη αναλάβει καθήκοντα δημάρχου, είχε ζητήσει από τους συνεργάτες του να ξεπεράσουν τον εαυτό τους και να δημιουργήσουν μια πρόταση για την εορταστική περίοδο των Χριστουγέννων, που θα αφήσει εποχή. Η πρόταση έλαβε σάρκα και οστά και πλέον περνάει στη φάση της υλοποίησης. Το αξιοσημείωτο είναι πως όλη αυτή η εορταστική μεταμόρφωση του κέντρου της Θεσσαλονίκης θα βασιστεί σε πόρους που προέρχονται από χορηγίες ιδιωτών.\nΟ σχεδιασμός του στολισμού της πόλης, των συναυλιών και των παράλληλων εορταστικών δράσεων έχει ξεκάθαρα ευρωπαϊκό προσανατολισμό. Πηγή έμπνευσης και ιδεών αποτέλεσε η Γιορτή των Φώτων (Fête des lumières) της Λυών.\nΧριστουγεννιάτικη αγορά, δέντρο και μουσικό κουτί με νότες που θα «αγκαλιάζουν» την πλατεία Αριστοτέλους\nΈνα ψηλό φυσικό χριστουγεννιάτικο δέντρων 17 – 20 μέτρων θα φωτίσει την πλατεία Αριστοτέλους. Κοντά στο δέντρο θα στηθεί η φάτνη.\nΜπροστά από το Ολύμπιον θα υπάρχει ένα γυάλινο μουσικό κουτί από το οποίο θα βγαίνουν συρματόσχοινα με νότες, που θα «αγκαλιάζουν» την πλατεία συμβολίζοντας το πεντάγραμμο.\nΤο δέντρο και η φάτνη θα βρίσκονται εντός μιας ενιαίας κατασκευής, η οποία θα αποτελεί προέκταση της σκηνής και θα παραμείνει καθ΄ όλη την διάρκεια των εορτών, προκειμένου οι πολίτες να έχουν την δυνατότητα να ανέβουν και να θαυμάσουν την θέα προς τον Θερμαϊκό Κόλπο.\n60 φωτεινές αψίδες και εντυπωσιακοί κύβοι με πούπουλα θα στολίσουν τον άξονα της Αριστοτέλους\nΟ χριστουγεννιάτικος διάκοσμος περιλαμβάνει 60 φωτεινές αψίδες που θα στηθούν κατά μήκος του άξονα της Αριστοτέλους. Θα είναι τοποθετημένες σε τριάδες και εξάδες και θα συνδέουν την Λεωφόρο Νίκης με την χριστουγεννιάτικη αγορά, που θα στηθεί στην πλατεία Δικαστηρίων (Αρχαία Αγορά).\nΑκόμη, φαντασμαγορικό θέαμα θα προφέρουν οι γυάλινοι κύβοι με πούπουλα που θα τοποθετηθούν στα παρτέρια από την Τσιμισκή μέχρι την Εγνατία.\nΧριστουγεννιάτικο χωριό ευρωπαϊκών προδιαγραφών με σπίτι του Άη Βασίλη και δραστηριότητες για παιδιά\nΣτην πλατεία Δικαστηρίων θα στηθούν το χριστουγεννιάτικο χωριό και η χριστουγεννιάτικη αγορά με το σπίτι του Άη Βασίλη, καρουζέλ και 40 ξύλινα σπιτάκια ευρωπαϊκών προδιαγραφών που θα πωλούν χριστουγεννιάτικα προϊόντα, όπου οι επισκέπτες θα μπορούν να προμηθευτούν γλυκίσματα, χριστουγεννιάτικα είδη κ.α.\nΤο χριστουγεννιάτικο χωριό εκτός από το σπίτι του Άη Βασίλη θα περιλαμβάνει 5 σπιτάκια με δραστηριότητες για παιδιά, όπου οι μικροί φίλοι θα μπορούν να παίξουν και να μάθουν ταυτόχρονα, όπως για παράδειγμα να γράψουν ένα γράμμα στον Άη Βασίλη και να ζυμώσουν κουλουράκια.\nΟ μπλε ουρανός της Αγίας Σοφίας\nΗ νέα διοίκηση του δήμου θα κρατήσει ορισμένα κομμάτια από τον περσινό στολισμό. Ένα από αυτά είναι και ο μπλε ουρανός του πεζόδρομου της Αγίας Σοφίας, που θα διατηρηθεί και φέτος.\nΠαράλληλα, οι υπόλοιπες 4 κοινότητες του δήμου θα στολιστούν με κομμάτια από τον φετινό χριστουγεννιάτικο διάκοσμο.\nΠρωτόγνωρη εμπειρία η φωταγώγηση του δέντρου στην πλατεία Αριστοτέλους\nΚορύφωση των εορταστικών εκδηλώσεων θα είναι η φωταγώγηση του χριστουγεννιάτικου δέντρου στην πλατεία Αριστοτέλους. Σύμφωνα με συνεργάτες του δημάρχου Θεσσαλονίκης θα είναι μία εμπειρία που θα μείνει αξέχαστη σε όσους την ζήσουν. Εκδήλωση για την φωταγώγηση του δέντρου θα πραγματοποιηθεί και στην χριστουγεννιάτικη αγορά στην πλατεία Δικαστηρίων.\nΤην Πρωτοχρονιά, στην αλλαγή του χρόνο υ φαντασμαγορικό θέαμα θα προσφέρουν τα πυροτεχνήματα που θα φωτίσουν τον ουρανό πάνω από την κεντρική πλατεία της πόλης και τα οποία είναι για ακόμη μια χρονιά χορηγία του Εμπορικού και Βιομηχανικού Επιμελητηρίου Θεσσαλονίκης.\nΤο βάρος του σχεδιασμού και της υλοποίησης του εορταστικού πρότζεκτ έχουν επωμιστεί δύο στενοί συνεργάτες του Δημάρχου Θεσσαλονίκης. Πρόκειται για τον σύμβουλο του Δημάρχου, Γιώργο Γονιάδη και τον αντιπρόεδρο του Εμπορικού Τμήματος του ΕΒΕΘ, Νίκο Χιονίδη. Τα υλικά και ο εξοπλισμός που θα χρησιμοποιηθούν για τον στολισμό της πόλης έχουν αφαιρετικό στιλ (δεν είναι αποκλειστικά χριστουγεννιάτικα) και έτσι θα μπορούν να αξιοποιηθούν μελλοντικά και σε άλλες διοργανώσεις και δράσεις της πόλης. Η διοίκηση του Δήμου Θεσσαλονίκης επιδιώκει σε μία δύσκολη συγκυρία να αποδείξει ότι έχει τη γνώση και την ικανότητα να παράγει σημαντικό έργο. Η Χριστουγεννιάτικη Θεσσαλονίκη του 2019 αποτελεί προσωπικό στοίχημα του Κωνσταντίνου Ζέρβα. Ένα στοίχημα που μέχρι στιγμής φαίνεται να το κερδίζει.\nΠροηγούμενο άρθροΠΑΟΚ: Μοίρασαν χαμόγελα Πέλκας και Ζίβκοβιτς\nΕπόμενο άρθροΕπιστολή Τραμπ σε Ερντογάν: “Μην παριστάνεις τον σκληρό!”, “μη γίνεσαι ανόητος!”\nΧριστούγεννα στο σπίτι για τον μικρό Παναγιώτη Ραφαήλ\nΕκκλησίες άνοιγμα: Τέλεση λειτουργιών με πιστούς μετά από δυόμισι μήνες\nΟι δημοσιοϋπαλληλικές οργανώσεις για το επίδομα επικίνδυνης και ανθυγιεινής εργασίας


Αναλύοντας μια Από τις Τελευταίες Θεωρίες Συνωμοσίας για τον Θάνατο του Παντελή Παντελίδη - VICE\nΑναλύοντας μια Από τις Τελευταίες Θεωρίες Συνωμοσίας για τον Θάνατο του Παντελή Παντελίδη\nΌταν έκανε την εμφάνισή της στο ΥouΤube, δημιούργησε απορίες.\n04 Οκτώβριος 2017, 7:17am\nΟ Παντελής Παντελίδης, που κατάφερε μέσα σε λίγα χρόνια να γίνει ένα από τα μεγαλύτερα ονόματα στον χώρο του λαϊκού τραγουδιού, παραμένει βαθιά μες στις καρδιές πολλών Ελλήνων. Ενώ, η υπόθεση του δυστυχήματος που του κόστισε τη ζωή, έχει μετατραπεί σε θρίλερ. Μάλιστα, υπάρχουν κάποιοι που δεν μπορούν να δεχτούν την αλήθεια και προχωρούν σε υποθέσεις που έχουν να κάνουν με την ημέρα που «έφυγε» και όσα οδήγησαν -κατά την άποψή τους- σε αυτή.\nΣτην εποχή μας, αυτές οι θεωρίες συνωμοσίας τείνουν να γίνουν -αν δεν είναι ήδη- η νέα μόδα του ελληνικού Διαδικτύου και συνήθως περιέχουν απλώς κάποιες μικρές δόσεις αλήθειας, που μετατρέπονται σε «αδιάσειστα στοιχεία που εξηγούν τα πάντα» για όσους τις υποστηρίζουν. Όπως είναι φυσικό, οι περισσότερες δεν αποδεικνύονται ποτέ, μιας και δεν είναι τίποτα περισσότερο από δημιουργήματα της φαντασίας ανθρώπων με πολύ ελεύθερο χρόνο. Μάλιστα, κυκλοφορεί ένα βίντεο στο ΥouΤube, που αφήνει να εννοηθεί ότι ο γνωστός τραγουδιστής δολοφονήθηκε από μια ομάδα ανθρώπων της εγχώριας σόουμπιζ που δουλεύουν για κάποιον που τους δίνει οδηγίες από «ψηλά». Ακόμα και αν διαφωνείς, δεν μπορείς να μην του ρίξεις μια ματιά.\n«Πρεμιέρα πλησιάζει, κόλλησε το γκάζι»\nΣτα πρώτα δευτερόλεπτα βλέπουμε ένα στιγμιότυπο από ζωντανή εμφάνιση του Παντελίδη, στο οποίο προλογίζει ένα κομμάτι λέγοντας ότι μιλάει για κάποιον που έχει αποφασίσει να πέσει με το αυτοκίνητό του πάνω σε έναν τοίχο. Στη συνέχεια, περνάμε σε ένα post που είχε κάνει στο facebook για να προωθήσει την πρεμιέρα του σχήματος που θα συμμετείχε. «Πρεμιέρα πλησιάζει, κόλλησε το γκάζι», έγραφε ο νεαρός καλλιτέχνης με το βίντεο να εξηγεί ότι το πόσταρε πριν σκοτωθεί. Στη συνέχεια παραθέτει κομμάτια από τη δισκογραφία του Παντελίδη, στα οποία μιλάει για θάνατο, απώλεια και στενοχώρια. Μέχρι στιγμής, θα μπορούσαμε να πούμε ότι υπάρχει ένα μικρό «point» σε όσα ισχυρίζεται το βίντεο. Ο άνθρωπος σκοτώθηκε σε τροχαίο ενώ έκανε λόγο για τέτοια σκηνικά στα τραγούδια του. Όμως, έτσι ήταν πάντα τα λαϊκά - τίγκα στην υπερβολή. Αν έκρυβαν υποσυνείδητα μηνύματα, οι μισοί Έλληνες καλλιτέχνες θα έπρεπε να είναι νεκροί και οι υπόλοιποι μασώνοι και σατανιστές. Μετά αρχίζει η αριθμολογία, σύμφωνα με την οποία ο Tupac είναι ζωντανός και θα επέστρεφε πριν από δύο χρόνια. Όσο τον είδατε εσείς, άλλο τόσο τον είδαμε κι εμείς. Θέλετε και ακόμη μία σύμπτωση; Κι ο Tupac «προβλέψει» τον θάνατό του στα κομμάτια του. Χρόνος και καλή θέληση να υπάρχει και όλα γίνονται.\nΑντιστρέφοντας το «Λιώμα σε Γκρεμό»\nΑπό μία τέτοια θεωρία δεν θα μπορούσαν να λείπουν, φυσικά, τα «κρυμμένα» μηνύματα στα τραγούδια. Αντιστρέφοντας λοιπόν το «Λιώμα σε Γκρεμό», επιλέγοντας βέβαια να κολλήσουμε πολύ συγκεκριμένες φράσεις από διαφορετικά σημεία του τραγουδιού μεταξύ τους, ακούμε (;) τον Παντελίδη να λέει: «Ω, Άδη, ω, ναι, έρχεσαι, Ομέρ και Σαμοήλ, ω, το 'φαγες έτσι, ω άθεε με, εγώ δεν ξέρω, ω κατάλαβες, εγώ δεν ξέρω, μωρό μου μη μου λες, Θέψιν έχει, αίμα έχει φαιδρέ, α έχει, αίμα και η φίλη, α έχει, αίμα και η τσιρόδα, α, έχει, το έλεος σου θα' ναι με Ουχά». Όπως καταλαβαίνετε, εδώ συνδέει κάποια γεγονότα που αναφέρονται στην Παλαιά διαθήκη με το δυστύχημα και τις κοπέλες που ήταν μαζί του στο αμάξι. Υπάρχουν όμως δύο προβλήματα: Πρώτον, έχοντας περάσει πολύ χρόνο σε στούντιο ηχογραφήσεων, αμφιβάλω αν τα συγκεκριμένα ηχητικά κομμάτια προκύπτουν από μια απλή αντιστροφή των κομματιών και όχι από περαιτέρω παρεμβάσεις - μιας και δεν το κάνει on camera, όπως γίνεται σε παρόμοια βίντεο. Δεύτερον, πιστεύω ότι απλώς θέλουμε να τις ακούσουμε μέσα από μία αλληλουχία μπερδεμένων φράσεων. Για παράδειγμα, αν αντιστρέψουμε τη λέξη «νίκη» ακούγεται «ἥκειν», που στα αρχαία σημαίνει «απλώνω το χέρι». Τι μας κρύβει άραγε η Νίκη Βόλου;\nΣτη φάση εμπλέκεται κι ο Σατανάς\nΌλα τα παραπάνω διαδραματίζονται στα πρώτα δέκα λεπτά του -30λεπτου- βίντεο που μπλέκει θρησκεία, απλές συμπτώσεις, ψεύτικα στοιχεία (όπως ο ισχυρισμός ότι ο δρόμος στον οποίο σκοτώθηκε ο τραγουδιστής δεν χρησιμοποιείται, το οποίο, όντας κάτοικος της ευρύτερης περιοχής, μπορώ να διαψεύσω) και υποσυνείδητο, προσπαθώντας με τα χίλια ζόρια να αποδείξει πως υπάρχει μια πλεκτάνη πίσω από τον χαμό του Παντελή Παντελίδη. Μάλιστα, χρησιμοποιεί και τη γνωστή συνωμοσιολογική μέθοδο του αναγραμματισμού για να αποδείξει πως στη φάση εμπλέκεται ο Σατανάς. Κι εμένα με λένε «Αντώνη», άρα, αν γράψω το όνομά μου στα λατινικά γίνεται: «Adonis». Μεταφράζοντάς το ξανά στα ελληνικά γίνεται «Άδωνης», άρα «Μπουμπούκος». Το μόνο που του δίνω είναι το «666» στις πινακίδες της νεκροφόρας που μετέφερε τον τραγουδιστή. Αυτό ήταν το μόνο στοιχείο που με συγκλόνισε, αλλά περισσότερο για την επιλογή του ιδιοκτήτη να τις κρατήσει. Ο τύπος πρέπει να έχει μαύρο χιούμορ.\nΤο κλιπ απογειώνεται όταν αναφέρει κάποιους γνωστούς τραγουδιστές ως εκπροσώπους του Σατανά που παγίδευσαν τον συνάδελφό τους. Λίγο πριν το τέλος βλέπουμε δηλώσεις του γνωστού ραδιοφωνικού παραγωγού Μάκη Πουνέντη, ο οποίος αναφέρει ότι ο Παντελίδης θα έφτανε «πιο ψηλά απ' όλους», εννοώντας, φυσικά, τη μουσική του πορεία. Ωστόσο, ο άνθρωπος που έφτιαξε το βίντεο το πάει αλλού και ουσιαστικά μας λέει ότι ο «ύψιστος ηγέτης» φοβήθηκε την άνοδό του στην υπόληψη του κόσμου και γι' αυτό έβαλε τους υπόλοιπους τραγουδιστές να τον βγάλουν απ' τη μέση. Δεν νομίζω ότι χρειάζεται να αντικρούσω το εν λόγω επιχείρημα. Στα τελευταία λεπτά του βίντεο επιστρέφουμε στην αριθμολογία και κλείνουμε με αναφορές νικητών από talent shows που δεν έκαναν καριέρα, λες και δεν γνωρίζουμε ότι πάντα ο δεύτερος και ο τρίτος είναι οι πραγματικοί νικητές. Γενικά, ένα μπέρδεμα.\nΌλη αυτή η ιστορία θα μπορούσε να αποτελεί σενάριο ενός πολύ ωραίου θρίλερ αλλά μέχρι εκεί. Το άσχημο είναι πως κάποιος χρησιμοποιεί το όνομα ενός ανθρώπου που έχει χαθεί, για μερικά views. Η αλήθεια είναι ότι έγινε ένα τρακάρισμα, όπως τα τόσα που γίνονται καθημερινά - και στη συγκεκριμένη περίπτωση έτυχε να χάσει τη ζωή του ένας διάσημος τραγουδιστής.


Cinestalmeni: The Dynamiter: It takes guts to keep a family togehter...\nThe Dynamiter: It takes guts to keep a family togehter...\nHey hey! Ακόμη μια ταινιούλα από το φεστιβαλάκι σήμερα (οτι θα έβγαζα τελικά τόσες ταινίες για ανέβασμα στο blog, ούτε που το περίμενα). Ολίγον έως πολύ κοινωνική, δραματική και κάπως μαύρη γενικά. Είναι όμως τόσο λιτή και απέριτη σκηνοθετικά και οι ερμηνείες πραγματικός 'Δυναμίτης' ώστε σίγουρα δε θα σας αφήσουν αδιάφορους. Here we go...\nΈνα ακόμα καλοκαίρι στο Mississippi των Ηνωμένων Πολιτειών ξεκινά και ο 14χρονος Robbie Hendrick (William Ruffin) πρέπει να συντηρήσει την μικρή του οικογένεια που απαρτίζεται από την υπερήλικη γιαγιά του που δεν βγάζει κουβέντα και τον μικρό, στρουμπουλό αδελφό του Fess (John Alex Nunnery). Έτσι ενώ άλλα παιδιά στην ηλικία του απολαμβάνουν ένα ξέγνοιαστο καλοκαίρι ο Robbie που έχει επωμιστεί από νωρίς τα βάρη της οικογένειας, πιάνει δουλειά σε ένα τοπικό βενζινάδικο, προκειμένου να μπορέσει να προσφέρει τα απολύτως απαραίτητα στην τριμελή του οικογένεια: ένα πιάτο φαϊ για αρχή. Ενώ τα πράγματα έχουν μπει σε μια σχετική σειρά, η ξαφνική εμφάνιση του τεμπελχανά μεγαλύτερου αδελφού Lucas (Patrick Rutherford), θα φέρει πάλι τα πάνω κάτω στη ζωή των δυο αδελφών και ο Robbie θα πρέπει να πάρει κάποιες σημαντικές αποφάσεις σχετικά με το αβέβαιο μέλλον του στο σπίτι: να φύγει ή να μείνει;\nΠρώτη μεγάλου μήκους ταινία για τον σκηνοθέτη Matthew Gordon, το "The Dynamiter" είναι στην ουσία αυτό ακριβώς που λέει ο τίτλος του. Η ιστορία ενός πιτσιρικά με κότσια, δύναμη και θέληση να κάνει οχι μόνο την δική του ζωή λίγο καλύτερη, αλλά κυρίως των ατόμων που βρίσκονται γύρω του και εξαρτώνται άμεσα από αυτόν. Η απουσία της μητρικής φιγούρας (για την πατρική ούτε λόγος) αναγκάζει τον Robbie να αναλάβει τα ηνία της οικογένειας, χωρίς όμως τις παιδικές αντιδράσεις και τις ανώριμες συμπεριφορές που θα μπορούσαν να ακολουθούν ένα παιδί αυτής της ηλικίας. Η ταινία περιστρέφεται γύρω από τις καθημερινές δυσκολίες των ανθρώπων αυτών, χωρίς να αγγίζει ποτέ τα όρια της υπερβολής. Τα πάντα περιορίζονται σε μια φυσική και αναπόφευκτη φθορά, την οποία μπορεί να συναντήσει κανείς οπουδήποτε. Δεν στοχεύει στο να καταστήσει τον πρωταγωνιστή ως μια ηρωική φυσιογνωμία, αλλά μάλλον να τονίσει το γεγονός οτι υπάρχουν και εξαιρέσεις στον κανόνα, λαμπρό παράδειγμα του οποίου αποτελεί ο νεαρός της ταινίας μας. Προστάτης της οικογένειας, φιλότιμος και με τεράστια αποθέματα αγάπης τόσο για την γιαγιά, όσο και για τον μικρό, ετεροθαλή αδελφό του, δουλεύει για να τους προσφέρει οτι μπορεί και τους φροντίζει νυχθημερόν, τονίζοντας το γεγονός οτι η ωριμότητα ενός ατόμου δεν εξαρτάται από τα χρόνια του, αλλά από τις εμπειρίες και τα προσωπικά του βιώματα.\nΕικαστικά το "The Dynamiter" μοιάζει σαν ακατέργαστο διαμαντάκι. Μιλώντας με πιο εμπορικούς όρους θα μπορούσε άνετα να αποτελεί το δίδυμο αδελφάκι του "Winter's Bones" (2010), με τη μόνη διαφορά οτι εδώ ο κεντρικός μας ήρωας είναι αγόρι και οχι κορίτσι. Κατά τα άλλα οι ομοιότητες είναι πολλές. Και στις δυο ταινίες βλέπουμε οικογένειες του αμερικανικού νότου που παλεύουν να επιβιώσουν και αγωνίζονται μέρα με τη μέρα για να τα βγάλουν πέρα. Με μόλις το 1/8 του budget του "Winter's Bones" ($2 εκατομμύρια, έναντι $250 χιλιάδων), το "The Dynamiter" σε κερδίζει στα σημεία εξαιτίας των απογυμνωμένων ερμηνειών των πρωταγωνιστών που σου σπαράζουν την καρδιά σε κάποια σημεία. Ο William Ruffin είναι εντυπωσιακά καλός, παρά το γεγονός οτι αποτελεί την πρώτη του κινηματογραφική εμφάνιση. Έχει μια ιδιαίτερη δυναμική που σε μαγνητίζει και οι αντιδράσεις του είναι τόσο φυσικές, όσο ακριβώς και το βαλτώδες τοπίο μέσα στο οποίο μεγάλωσε. Ο πιτσιρικάς που υποδύεται τον αδελφό του είναι σίγουρα μια από τις πιο γλυκές φυσιογνωμίες που έχω δει τελευταία σε ταινία, επειδή ακριβώς χαρακτηρίζεται ακόμα από την παιδική του αθωότητα και αγνότητα. Όμορφες και ανεπιτήδευτα δυνατές ερμηνείες.\nΕκτός από τα Oscarika 'Χειμωνιάτικα Κόκκαλα' η ταινιούλα αυτή προυασιάζει μερικές ομοιότητες και με την πιο πρόσφατη "Jess + Moss" την οποία ανέβασα την περασμένη εβδομάδα στο blog (εδώ δεν έχουμε Jess, έχουμε όμως Fess). Καλοκαίρι, παιδιά που έχουν εγκαταλειφθεί από τους γονείς τους και περνούν τον καιρό τους όπως μπορούν, οδηγούνται σε μια απότομη ενηλικίωση λόγω των δυσμενών καταστάσεων. Με ίδιο περιεχόμενο και-ας το πούμε- ηθικό δίδαγμα, το "The Dynamiter" είναι μια ακόμη ανεξάρτητη ταινία, σχετικά με την δύναμη που κρύβουμε μέσα μας και αυτά που μπορούμε να πετύχουμε όταν τελικά αναγκαστούμε να πάρουμε την αναπόφευκτη απόφαση που θα μας οδηγήσει ένα βήμα παραπέρα στο μέλλον. Όπως ακριβώς και όλα τα υπόλοιπα, έτσι και η σκηνοθεσία δεν απογοητεύει καθώς συμβαδίζει τέλεια την προοπτική του νεαρού που αποζητά την ελπίδα και την μια και μοναδική ευκαιρία στην ζωή του προκειμένου να κάνει κάτι ουσιαστικό. Με κοντινά πλάνα πάνω στους μικρούς ήρωες, σκοτεινά, μουντά χρώματα και μια κάμερα στον ρόλο του extra πρωταγωνιστή που παρατηρεί και καταγράφει κάθε κίνηση, αυτή η ταινία (η οποία έκανε και Παγκόσμια Πρεμιέρα στις φετινές Νύχτες Πρεμιέρας) είναι ακόμα ένα ανεξάρτητο δημιούργημα που αξίζει να προσέξει κανείς. Και ευτυχώς που υπάρχουν και αυτά τα κινηματογραφικά φεστιβάλ προκειμένου να μας κοινωνούν τέτοιου είδους όμορφες ταινίες, μέσα στο όλο μελαγχολικό και κάπως απαισιόδοξο σύνολό τους.\nΑναζητήστε την, καθώς η διακριτική της indie παρουσία και το λυτρωτικό της τέλος θα σας χαρίσουν μια γνήσια μεστή γεύση, που αξίζει να δοκιμάσετε.\nΤι έμαθα από την ταινία: Οτι ακόμα και 14 αν είσαι μπορείς να έχεις 'το σώμα', οτι οι σερίφηδες σε εκείνες τις πολιτείες συναγωνίζονται σε κοιλιά τον Αϊ-Βασίλη και τον Μαύρο Πητ και οτι οι φορτηγατζήδες που σταματούν στα βενζινάδικα αφήνουν 'μεγάλα' πουρμπουάρ. Ιχχ...\nET1: 22:00, Departures. Ιαπωνική παραγωγή του 2008 που κέρδισε το Oscar Καλύτερης Ξενόγλωσσης ταινίας. Ένας μουσικός που μένει άνεργος, μετακομίζει στην γενέτειρά του. Εκεί θα απαντήσει σε μια αγγελία για δουλειά, που θα του αλλάξει όλη τη ζωή. Αυτό που δεσμεύεται να κάνει από την αρχή χωρίς να το γνωρίζει και κρυφά από την γυναίκα του, είναι να...προετοιμάζει τους νεκρούς για το 'ταξίδι' τους, λίγο πριν από την καύση. Η σύγκρουση με την γυναίκα του θα είναι αναπόφευκτη....\nargiris-cinefil 12 Οκτωβρίου 2011 - 1:19 π.μ.\nΜου άρεσε πολύ το "Winter's Bones". Μου φαίνεται ότι όλο και κερδίζει έδαφος το ανεξάρτητο αμερικανικό σινεμά κι αυτό μου αρέσει πάρα πολύ. Αρκεί βέβαια να μην το εμπορευματοποιήσουνε αν καταλαβαίνεις τι θέλω να πω. ;)\nΤελικά από ότι κατάλαβα πρέπει να είχαν πολλά λαβράκια οι Νύχτες πρεμιέρας, έτσι δεν είναι;\nΣίγουρα θα το δω κι αυτό.\nWinRy 12 Οκτωβρίου 2011 - 1:26 π.μ.\nH alh8eia einai oti oi Nuxtes fetos (se prohgoumenes den eixa paei dia giaforous logous. Ksereis ti einai na parakalas thn mana s na se paei na deis "Dead Snow" epeidh einai arga h provolh kai den exeis meso? Ase drama :P) eixe polu pragma apo aneksarthto kinhmatografo. Apo tis 14 tainies p eida, oi 13 htan pragmatika kales, me tis 8-9 na einai aneksarthtou kinhm/fou. Lavrakia indeed :)\nmoody 12 Οκτωβρίου 2011 - 5:45 μ.μ.\nΘυμάμαι πως ήταν από τις πρώτες σου επιλογές στο φεστιβάλ. Να που δικαιώθηκες.\nΤο να αναζητήσει βέβαια και να βρει κανείς τις ταινίες του διαγωνιστικού είναι σχεδόν ανέφικτο.\nποια είναι η μία που δε σου άρεσε καθόλου;\nWinRy 13 Οκτωβρίου 2011 - 1:12 π.μ.\nΔυστυχώς ναι, πολλές δεν μπορείς να τις βρεις ακόμα και είναι πραγματικά κρίμα. Βέβαια θα συνεχίσω να κοιτάζω τριγύρω, μήπως και γίνει κάνα θάμα!\nΑυτή που δε μου άρεσε ήταν η τελευταία που είδα,η γαλλική "La Fin du Silence". Την βρήκα υπερβολικά αργή γι'αυτό που τελικά ήθελε να πει, και το story της άνευ νοήματος. Ήθελε να το παίξει λίγο κουλτούρα, αλλά της βγήκε κάτι πολύ πολύ μέτριο.\nΚατά τα άλλα όπως ξέρεις κι εσυ καλά, οι ταινιούλες που είδα, ετερόκλητες μεν, πολύ καλή η κάθε μια στο είδος της δε ;)\nmoody 13 Οκτωβρίου 2011 - 2:33 π.μ.\nΤου Forster την είδες τελικά; Γιατί αυτή απογοήτευσε τον περισσότερο κόσμο.\nWinRy 15 Οκτωβρίου 2011 - 2:47 π.μ.\nΝα σου πω τι έγινε με την ταινία του Forster. Την είδα και την βρήκα αρκετά καλή, για τα δεδομένα μιας ταινίας που βασίζεται σε πραγματικά γεγονότα και αληθινούς 'ήρωες'. Δεν έχω καταλάβει για ποιον λόγο έχει γίνει τόσο αντιπαθής η ταινία στο κοινό. Ίσα ίσα που βρήκα και οτι κράτησε πολύ καλές ισορροπίες ανάμεσα στο θρησκευτικό/πίστη και την περιπέτεια. Θέλω και την γνώμη σου όταν το δεις, μπας και καταλάβεις για ποιον λόγο δεν έγινε καλά δεκτή.


##### Ραντεβού σύμβουλος – Μάθε ό,τι χρειάζεσαι για το ραντεβού σου - Leroy Merlin.\nΔωρεάν Sites Γνωριμιών Περιστασιακή Το ευτυχισμένο Αγκίστρι Μαρί Κλερ\nHome Ραντεβού σύμβουλος\nΠαιδικές ιώσεις - Εμβολιασμοί - Σύμβουλος θηλασμού - Παιδικό άσθμα - Επίσκεψη στο σπίτι. Οι συνεργαζόμενοι Σύμβουλοι είναι ραντεβού σύμβουλος για να σας παρέχουν υπηρεσίες ψυχοθεραπείας, ψυχολογικής υποστήριξης και.\nΕνώπιον της επιτροπής κατέθεσε και ραντεββού Τζένιφερ Γουίλιαμς ειδική σύμβουλος του Πενς.\nΗ Γιαννουκάκου Φιλία είναι Σύμβουλος Ψυχικής Υγείας - Ψυχοθεραπεύτρια και διατηρεί Έκλεισα το ραντεβού μου με τον Κ. Σύμβουλος εργασίας. ΣΥΜΒΟΥΛΟΣ ΕΡΓΑΣΙΑΣ Διαψεύδουν την κατάθεση Φρουζή για το ραντεβού με Τουλουπάκη · Στο Πολυτεχνείο μετανάστες από την. Οπως προτείνουν οι σύμβουλοι γάμων. Αιβαλιώτη, όταν πλέον μου έγινε. Ραντεβού τον Σεπτέμβριο! Καλό καλοκαίρι σε όλους! Μητσοτάκη καθώς αυτή την περίοδο κλείνονται τα ραντεβού. Σύμβουλος Ψυχικής Υγείας, Οικογενειακή Θεραπεία Ψυχοσεξουαλική.\nΚούτσης / Κλαυδιανός – Σύμβουλοι Ανάπτυξης. Ευάγγελο Λιότζη ως σύμβουλος σεξ. Σχολιάζοντας το ραντεβού Τραμπ - Ερντογάν ο μέχρι προ ολίγων εβδομάδων σύμβουλος του Αμερικανού προέδρου και επικεφαλής του Εθνικού. Ακρίβεια · Πιστοποίηση ISO 9001 4 χρόνια. Καθώς στο πλαίσιο του ραντεβού γίνεται και λιπομέτρηση, την ημέρα της εξέτασης. Η Τορνάρη Εύα είναι Σύμβουλος Ψυχικής Υγείας - Ψυχοθεραπεύτρια συνθετικής. Κατερίνα Παπακώτα Ψυχολόγος - Σύμβουλος Σταδιοδρομίας (ΜΔΕ Κοινωνικής Κλινικής Ψυχολογίας).\nΚΛΕΙΣΕ ΡΑΝΤΕΒΟΥ ΤΩΡΑ! Κλινικός Διαιτολόγος - Διατροφολόγος, Διεθνώς Πιστοποιημένη Σύμβουλος. Ραντεβού ραντεβού σύμβουλος Τρίτη ραντεβού σύμβουλος Μαϊου στις 19.30 μ.μ.\nΕπικοινωνήστε και κλείστε ραντεβού Καλέστε με | Ψυχολόγος Αθήνα | Ψυχοθεραπεύτρια | Σύμβουλος Γάμου. Online Ραντεβού για Κηφισό Online Ραντεβού για Βουλιαγμένη. Ιουλ. 2019. Συμβολικό αλλά και ουσιαστικό ρόλο είχε το πρώτο ραντεβού του υπουργού Ανάπτυξης και Επενδύσεων Άδωνι Γεωργιάδη. Κλείστε online ραντεβού για test drive το αγαπημένο σας Audi ή Volkswagen και θα σας. Προγραμματισμένα Ραντεβού στα Τακτικά Εξωτερικά Ιατρεία του νοσοκομείου. Η ιταλική αντιπροσωπεία αποτελούνταν από τον Πρέσβη της Ιταλίας στην Ελλάδα, Efisio Luigi Marras, τον Διευθύνοντα Σύμβουλο και Γενικό. Ο Αδωνις Γεωργιάδης με τον διευθύνοντα σύμβουλο της Lamda/. Περιφερειακό Γραφείο Διασύνδεσης ΑΠΘ (ισόγειο Άνω. Αρχική · Πληροφορίες · Για εμάς · Επικοινωνία · Ασθένειες · Ιατροί · Νέα/Προσφορές · Κλείστε Ραντεβού · Ιατρικός Κόσμος · facebook · twitter · youtube · linkedin. Χαιρετισμό στην εκδήλωση απηύθυνε ο Διευθύνων Σύμβουλος του Χρηματιστηρίου Αθηνών, Σωκράτης Λαζαρίδης, ενώ ομιλητές στην εκδήλωση με αλφαβητική. Ιουλ. 2019. Οι επιλογές που παρέχει η Πλαστική/Αισθητική Χειρουργική για λαμπερή όψη,είναι πολλές και μπορούν να εφαρμοστούν μόνες τους ή σε. Γιατί είναι ο κατάλληλος για εσένα.\nΣυγκεκριμένα, μεταξύ άλλων, στο 6ο Πανελλήνιο Συνέδριο για την Ανάπτυξη της Ελληνικής Γεωργίας μετείχε ο Ειδικός Σύμβουλος του. Απογευματινά Ιατρεία. Κάθε Τετάρτη από τις 15:00 έως τις 19:00 κατόπιν ραντεβού – επισημαίνοντας ότι αιτείστε απογευματινού ιατρείου. Κατά την ανάλυση των αποτελεσμάτων του τεστ, ο σύμβουλος θα εξηγήσει τις. Ιουλ. 2019. Συμβολικό αλλά και ουσιαστικό ρόλο φέρεται να είχε το πρώτο ραντεβού του υπουργού Ανάπτυξης και Επενδύσεων Άδωνι Γεωργιάδη. Κλείστε άμεσα ραντεβού με έναν από τους αντιπροσώπους μας, άμεσα μέσα. Συμπληρώστε τα πεδία στη φόρμα και ένας Σύμβουλος Πωλήσεων θα. Τηλεφώνησε τώρα: 26950 43029. Κλείσε Ραντεβού. ΚΛΕΙΣΕ ΡΑΝΤΕΒΟΥ ΔΕΣ ΤΟ ΤΗΛΕΦΩΝΟ. Γιώργος Φραγκονικολόπουλος-Δημοτικός Σύμβουλος στην Αιγιάλεια. Το Internet είναι το. Ο Σύμβουλος σου θα σε επισκεφτεί στην επιχείρηση σου σε προσωπικό ραντεβού.\nMenu. Αρχικη Σελιδα. Διευθύνων σύμβουλος : Δώρης Μιχαήλ. Ρανετβού Service. Εάν επιθυμείτε να προγραμματίσετε service, παρακαλούμε συμπληρώστε τα στοιχεία online συμπαίκτη Γκανέσα φόρμας και ένας Τεχνικός Σύμβουλος θα. Attachment: Συστημική Θεραπεία – Κλείσιμο ραντεβου. Κλείστε ραντεβού ραντεβού σύμβουλος έναν τεχνικό on line. ΡΑΝΤΕΒΟΥ» ΜΕ ΤΗΝ ΑΝΑΚΥΚΛΩΣΗ Ο Αντιδήμαρχος Ραντβεού του Δήμου.\nΚάλυψη ασφαλιστικών ταμείων Θέλω να κλείσω ραντεβού Τα ραντεβού σύμβουλος μας. Σύνδεση. Για να ξεκινήσετε συνομιλία με κάποιον εκπαιδευτικό ραντεβού σύμβουλος πρέπει να έχετε ενεργό λογαριασμό χρήστη στον ιστότοπο.\nΡαντεβού στα γουναράδικα» έδινε δημοτικός σύμβουλος του Παναγιώτη Σημανδηράκη, πανηγυρίζοντας για την εκλογή του στα μέσα. Ανδρέας Κονάνος Σύμβουλος Διατροφής.\nΣας ευχαριστούμε για το ενδιαφέρον σας προς την COCO-MAT. Οικογενειακή Σύμβουλος MSc Διαχείριση Στρες. Read more ...\nYozshushicage on Παράδειγμα αρσενικό σε απευθείας σύνδεση προφίλ γνωριμιών\nMahn on Draya ραντεβού τζάκι κόρη φίλο\nNekora on Που βγαίνει με τον Απρίλιο\nΚλείστε το ραντεβού σας με έναν εξειδικευμένο σύμβουλο μας για να ενημερωθείτε, μέσω videoκλήσης internet, την ώρα και την στιγμή που θα επιλέξετε! Παρακαλούμε συμπληρώστε την παρακάτω φόρμα για να δηλώσετε την επιθυμητή ημερομηνία ραντεβού για τεχνικό έλεγχο (ΚΤΕΟ). Τηλέφωνο Επικοινωνίας για Πληροφορίες. Αχαΐας με τον Συνδυασμό «ΔΙΚΑΙΩΜΑ ΣΤΗΝ ΠΡΟΟΔΟ». Read More ...\nΒρες άμεσα το επόμενο διαθέσιμο ραντεβού και κλείσε δωρεάν! See more of Αντώνης Βολιώτης Ασφαλιστικός Σύμβουλος on Facebook. Read More ...\nΑπλά κλείσε ραντεβού και έλα στο. Μην ανησυχείς, ο προσωπικός σου σύμβουλος κουζίνας θα ασχοληθεί με τα πάντα, ώστε να μην χρειάζεται να το κάνεις εσύ. Καλή εβδομάδα! Πιστοί στο ραντεβού μας και αυτή τη Δευτέρα, σας συστήνουμε σήμερα τον Νίκο Χαραλαμπογιάννη (Nikolaos Charalampogiannis), υπεύθυνο. Read More ...\nΜηνάς Λυσάνδρου, ο νομικός σύμβουλος, Γιάννης Οικονομάκης και. Σύμβουλος Ασφάλισης. Διαμορφώνουμε το κατάλληλο ασφαλιστικό πρόγραμμα για τις ανάγκες σας, συνεργαζόμενοι με τις πιο αξιόπιστες ασφαλιστικές εταιρίες. Μεταχειρισμένων Αυτοκινήτων. ΚΛΕΙΣΕ ΡΑΝΤΕΒΟΥ. Ο Νεκτάριος Κοσμάς είναι Ψυχοθεραπευτής - Σύμβουλος Ψυχικής Υγείας και. Τακτικά Ιατρεία, λειτουργούν μέσω των ηλεκτρονικών ραντεβού της ΗΔΙΚΑ. Mε τον διευθύνοντα σύμβουλο της Lamda το πρώτο ραντεβού του Άδωνι. Το μεγάλο «ραντεβού» έφτασε! Διαβάστηκε από 2675. Προγραμματίστε τώρα ένα ραντεβού με τον αρμόδιο εξειδικευμένο ξενοδοχειακό σύμβουλο. WordReference Greek-English Dictionary. ΤΗΝ ΠΑΡΑΣΚΕΥΗ ΤΟ ΡΑΝΤΕΒΟΥ ΑΥΓΕΝΑΚΗ ΜΕ ΤΗ SUPER LEAGUE. Συμβαίνει σε όλους μας. Αυτή η άβολη στιγμή στο πρώτο ραντεβού που θέλεις να πάει και η παραμικρή λεπτομέρεια καλά.\nΕιδικευμένη Συστημική Οικογενειακή Ψυχοθεραπεύτρια Μεταπτυχιακό Παιδοψυχολογίας και Ψυχολογία Εφήβων. Ενημέρωσης της Τράπεζας Eurobank Ergasias AE. Σύμβουλος πωλήσεων. O σύμβουλος πωλήσεων σε επισκέπτεται στον επαγγελματικό σου χώρο, έπειτα από τηλεφωνικό ραντεβού μαζί του, για θέματα που. Σάλο έχει προκαλέσει στην τοπική κοινωνία των Χανίων η ανάρτηση του πρώτου εκλεγμένου δημοτικού συμβούλου, Μιχάλη Καλογριδάκη. H Clickgate σου παρέχει τον προσωπικό σου Σύμβουλο. Τηλέφωνο : 2106036036 Κλείσε Ραντεβού. Σδούκου, καθώς και η Ειδική Σύμβουλος του υπουργού Ψηφιακής Διακυβέρνησης, κα. Τι είναι το Σύστημα ΠΦΥ · Οικογενειακός Ιατρός · Ηλεκτρονικά Ραντεβού. Ιουλ. 2019. Το πρώτο ραντεβού του κ. Περιβάλλοντος κα Σδούκου, αλλά και η Ειδική Σύμβουλος του Υπουργού Ψηφιακής Διακυβέρνησης κα Μαρκέλλου. ΤΕΛΕΙΑ ΔΙΑΤΡΟΦΗ Ν. Σόλομον Κλινικός Διαιτολόγος Διατροφολόγος π.


Μαρία Μπεκατώρου: Αποκαλύπτει την ΑΛΗΘΙΝΗ ηλικία της - Freegossip.gr\nHome / star tv Μπεκατώρου / Μαρία Μπεκατώρου: Αποκαλύπτει την ΑΛΗΘΙΝΗ ηλικία της\nΜαρία Μπεκατώρου: Αποκαλύπτει την ΑΛΗΘΙΝΗ ηλικία της\nOn 26 Ιανουαρίου, 2021\nΜαρία Μπεκατώρου: Αποκαλύπτει την ΑΛΗΘΙΝΗ ηλικία της Η Μαρία Μπεκατώρου παραχώρησε πρόσφατα μία αποκαλυπτική συνέντευξη και μίλησε για τη σχέση που έχει με το χρόνο, αλλά και πως αισθάνεται που μεγαλώνει.\nΗ γνωστή παρουσιάστρια που έχει αναφερθεί αρκετές φορές στην προσωπική της ζωή στο παρελθόν, μίλησε στο περιοδικό Down Town και τον δημοσιογράφο, Πάνο Ζόγκα. Η Μαρία Μπεκατώρου αναφέρθηκε στο πώς αισθάνεται με το πέρασμα του χρόνου, ενώ δεν δίστασε να αποκαλύψει και την ηλικία της. Μίλησε, επίσης, και για το πώς καταφέρνει να διατηρεί τη φυσική της κατάσταση, αλλά και για τα σχόλια που δέχεται από τον κόσμο.\nΜαρία Μπεκατώρου στεναχώρια: ‘Μετά από αυτό, όλα τα άλλα είναι τίποτα’\nΗ Μαρία Μπεκατώρου είπε συγκεκριμένα: «Να σου πω την αλήθεια, δεν νιώθω και πολύ ότι μεγαλώνω. Είμαι 45, αλλά δεν το πολυσκέφτομαι. Όχι για να μην επηρεαστώ, αλλά δεν το έχω καν στο μυαλό μου. Καταλαβαίνω ότι μεγαλώνω βλέποντας τα παιδιά των φίλων μου ή τα βαφτιστήρια μου. Αλλά δεν με πολυνοιάζει κιόλας. Άσε που είμαι μικροκαμωμένη, υπερκινητική, τρέχω και αυτό βοηθάει κατά κάποιον τρόπο. Νομίζω ότι οι άλλοι επιμένουν να μου το υπενθυμίζουν και δεν το καταλαβαίνω.».


Newsorama: Ο Μιχάλης Ζαμπίδης στο «Πάμε πακέτο» (trailer)\nNewsorama > Media > Ο Μιχάλης Ζαμπίδης στο «Πάμε πακέτο» (trailer)\nΗ Βίκυ Χατζηβασιλείου το Σάββατο 17 Νοεμβρίου, στις 20:00, θα ξεκλειδώσει στον Alpha το πακέτο της και όλα τα συναισθήματα θα «ξεχυθούν» στις οθόνες μας…\nΟ Σπύρος στέλνει πακέτο στην σύζυγό του. Το ζευγάρι είναι μαζί οκτώ χρόνια. Η συμβίωσή τους μόνο εύκολη δεν μπορεί να χαρακτηριστεί, αφού ο αποστολέας πάσχει από διπολική διαταραχή και χρειάστηκε να νοσηλευτεί έξι φορές όλα αυτά τα χρόνια. Η σύζυγός του ήταν πάντα δίπλα του, κρατώντας του το χέρι, παρότι πολλές φορές τα όρια της υπομονής της εξαντλήθηκαν.\nΗ νεαρή Στέλλα, η αποστολέας του τρίτου πακέτου, είχε μια έντονη εφηβεiα, με πολλές εξάρσεις και ακραίες συμπεριφορές οι οποίες πολλές φορές έφταναν τους δικούς της στα όρια. Η αποστολέας αισθανόταν στο περιθώριο, «φλέρταρε» με την ανορεξία, έγινε ακόμα και «τρόπαιο» από νεαρούς άνδρες που στοιχημάτιζαν ποιος θα την κατακτήσει. Μερικούς μήνες πριν, τυφλωμένη από έpωτα, έβαλε μέσα στο σπίτι της τον σύντροφό της και τον άφησε να αναστατώσει την οικογενειακή τους γαλήνη.


Οι πρώτες φωτογραφίες από το διαμέρισμα όπου βρέθηκε δεμένος ο αστυνομικός της Ασφάλειας Αττικής - Ειδήσεις - νέα - Το Βήμα Online\nΟι πρώτες φωτογραφίες από το διαμέρισμα όπου βρέθηκε δεμένος ο αστυνομικός της Ασφάλειας Αττικής\nΑστυνομικός, που υπηρετεί στην Ασφάλεια Αττικής, εντοπίστηκε τα ξημερώματα άγρια χτυπημένος και δεμένος σε διαμέρισμα στη Νίκαια, όπου διαμένουν Πακιστανοί.\nΟι πρώτες φωτογραφίες από το διαμέρισμα στο οποίο γίνεται εξονυχιστική έρευνα από τις αρχές είναι του Λευτέρη Σουχάιμπ.\nΟ αστυνομικός, που σύμφωνα με πληροφορίες δεν ήταν σε θέση να μιλήσει, διακομίστηκε με ασθενοφόρο του ΕΚΑΒ στο 401 Γενικό Στρατιωτικό Νοσοκομείο Αθηνών, όπου και νοσηλεύεται.\nΗ αστυνομία εξετάζει όλα τα ενδεχόμενα, καθώς σύμφωνα με τους αστυνομικούς ο συνάδελφός τους παρακολουθούσε τους αλλοδαπούς, ενώ σύμφωνα με τις πρώτες καταθέσεις των Πακιστανών είχαν συναλλαγή μαζί του στην οποία δημιουργήθηκε πρόβλημα.\nΠληροφορίες αναφέρουν πως ο αστυνομικός φέρεται να υποστηρίζει πως αρχικά εντόπισε τους αλλοδαπούς από το Πακιστάν να κάνουν λαθρεμπόριο τσιγάρων και αν και ήταν εκτός υπηρεσίας αποφάσισε να τους ακολουθήσει. Όταν εκείνοι τον αντιλήφθηκαν, πάντα σύμφωνα με όσα ισχυρίζεται, τον ακινητοποίησαν και τον κτύπησαν.\nΑπό την πλευρά τους οι αλλοδαποί υπέβαλαν μήνυση σε βάρος του για ληστεία.\nσπίτι στη Νίκαια\nχτυπημένος και δεμένος


Σεβασμός στον αρχηγό | ebasket.gr\nΚεντρική Basket League Παναθηναϊκός Σεβασμός στον αρχηγό\nΔημοσίευση στις 20/10 0:58\nΗ αξία του Δημήτρη Διαμαντίδη είναι γνωστή και αναγνωρισμένη από… φίλους και εχθρούς. Όταν όμως βλέπεις άλλους αθλητές να κρατούν τη φανέλα με το Νο13 και να στέκονται έξω από τα αποδυτήρια του Παναθηναϊκού, τότε συνειδητοποιείς για ακόμα μια φορά, το μέγεθος αυτού του παίκτη.\nΛίγη ώρα μετά το τέλος του ποδοσφαιρικού αγώνα ανάμεσα στον Παναθηναϊκό και τον ΠΑΣ Γιάννενα, ο αρχηγός του “τριφυλιού” Κάρλος Ζέκα, μαζί με τον Μλάντεν Πέτριτς και τον Τάσο Λαγό, βρέθηκαν στο κλειστό του ΟΑΚΑ και παρακολούθησαν το ντέρμπι και τη νίκη επί του Ολυμπιακού.\nΟι τρεις ποδοσφαιριστές μετά το τέλος του ματς κατευθύνθηκαν στα αποδυτήρια και κρατώντας τη φανέλα του Διαμαντίδη, περίμεναν να συναντήσουν τον αρχηγό του μπασκετικού Παναθηναϊκού, ενώ δεν αρνήθηκαν να φωτογραφηθούν με τους φιλάθλους που τους το ζήτησαν.\nΠροηγούμενο Άνετη νίκη για Αρμάνι\nΕπόμενο Φωτογραφία από τα βαφτίσια


ΠΑΝΘΟΥΡΙΑΚΟΣ: Προφορική συμφωνία με τον Στέλιο Ζάρκο - NOTOSPORT\nΗ διοίκηση του συλλόγου της Θουρίας, περιμένει τον έμπειρο ποδοσφαιριστή μέσα στις επόμενες ημέρες, την Τετάρτη ή την Πέμπτη για να υπογράψει συμφωνία συνεργασίας.\nΝα θυμίσουμε ότι ο Ζάρκος αγωνίστηκε την περσινή ποδοσφαιρική σεζόν με τη φανέλα του Πάμισου σε 24 παιχνίδια (συνολικά 1.812 λεπτά) και σημείωσε 13 γκολ.\nΤην ευκαιρία να βγάλει τα πρώτα συμπεράσματα για την ομάδα του είχε ο προπονητής του Πανθουριακού Γιώργος Αργυρόπουλος στο φιλικό με τον Αίαντα, που έγινε την Κυριακή το απόγευμα στο γήπεδο της ΕΠΣΜ, στον Κορδία και έληξε ισόπαλο χωρίς γκολ.\nΗταν το πρώτο τεστ για τη νέα αγωνιστική περίοδο και είχε ως στόχο οι παίκτες να ξεφύγουν λίγο από το καθημερινό πρόγραμμα των προπονήσεων και παράλληλα ο προπονητής κ. Αργυρόπουλος να σχηματίσει την πρώτη εικόνα από την αγωνιστική κατάσταση των ποδοσφαιριστών του, όπως σημείωσε σε δηλώσεις του χθες στο "Notos": « Ηταν το πρώτο φιλικό μέσα στη φάση της προετοιμασίας που βρισκόμαστε. Στόχο είχε να ξεφύγουν λίγο οι παίκτες από τη ρουτίνα της προπόνησης, να βγάλω κάποια πρώτα συμπεράσματα, αλλά και κάποια στοιχεία που δουλεύουμε στην προπόνηση να τα δούμε στο γήπεδο. Είμαστε μια νέα ομάδα με πολλούς καινούργιους παίκτες που τώρα προσπαθούμε να βάλουμε κάποιες καλές βάσεις για το μέλλον, αλλά για να αποδώσουμε και να παίξουμε το ποδόσφαιρο που επιθυμούμε χρειάζεται πολύ κόπος, υπομονή και χρόνος».\nΟ κ. Αργυρόπουλος ξεκίνησε τον αγώνα χρησιμοποιώντας στην αρχική 11άδα τους Νιάρχο, Φέστα, Γεωργαντά, Δουρούμη, Κουρεντζή, Δασκαλάκη, Σεφεράσι, Τσώνη, Γ. Μουλιάτο, Ν. Μουλιάτο, Κωνσταντόπουλο. Στο δεύτερο μέρος αγωνίστηκαν οι Γιαννακόπουλος, Ανδρεάδης, Παπαδημητρίου, Αναστασόπουλος, Βουγιουκλής, Αγγελόπουλος, Χόλμπαν, Βασιλόπουλος.\nΤο επόμενο φιλικό θα δώσει μεθαύριο ο Πανθουριακός με αντίπαλο την Ακαδημία του Πάμισου. Το παιχνίδι θα διεξαχθεί στο γήπεδο του Αγιου Νικολάου και έχει οριστεί να ξεκινήσει στις 5.30 το απόγευμα. Ο κ. Αργυρόπουλος θέλει να εξοικειωθούν οι παίκτες σε αγωνιστικό χώρο που διαθέτει φυσικό χλοοτάπητα μιας και την ερχόμενη Κυριακή 24 του μήνα, θα αντιμετωπίσει στο δημοτικό στάδιο Μεσσήνης, που διαθέτει φυσικό χλοοτάπητα, τον Πάμισο στο πλαίσιο της β' φάσης του κυπέλλου Μεσσηνίας.\nΠερισσότερα σε αυτή την κατηγορία: « ΕΡΑΝΗ: Φιλική νίκη με 2-1 επί του Παπαφλέσσα Χώρας ΚΥΠΕΛΛΟ ΜΕΣΣΗΝΙΑΣ: Το πρόγραμμα των πρώτων αγώνων της β' φάσης »


Απορίες ενός δασκάλου για την επαναλειτουργία των σχολείων... | Πανελλαδική Γραμματεία Εκπαιδευτικών\nΠέμπτη, 30 Ιουνίου 2022 - 20:21\nΑρθρο του Νίκου Βουρδουμπά\n07/01/2022 - 00:38\nΑκούσαμε την Τρίτη τις κυβερνητικές ανακοινώσεις για την επαναλειτουργία των σχολείων και είναι αλήθεια ότι χιλιάδες γονείς, μαθητές αλλά και εκπαιδευτικοί αναμέναμε τις αποφάσεις για τα πρωτόκολλα λειτουργίας, αναμέναμε μέτρα για το ασφαλές άνοιγμα των σχολείων μετά τις γιορτές, σε μια περίοδο όπου καθημερινά σπάει το ένα ρεκόρ μετά το άλλο στα κρούσματα και τις επόμενες βδομάδες αναμένεται η κορύφωση της πανδημίας και της μετάλλαξης «Ο».\nΟι τελευταίες μάλιστα εξελίξεις, με τα εκατοντάδες κρούσματα σε χώρους εργασίας και νοσοκομεία, τα πολύ υψηλά ποσοστά μόλυνσης στις μικρές ηλικίες, τα ακόμη χαμηλά ποσοστά εμβολιασμού των μαθητών, προκαλούν εύλογες ανησυχίες σε ολόκληρη τη σχολική κοινότητα.\nΘα περίμενε κανείς η κυβέρνηση και η επιτροπή των εμπειρογνωμόνων να ακούσουν, να μελετήσουν ή έστω να σκεφτούν κάποια από τα μέτρα που προτείνουμε εδώ και σχεδόν δύο χρόνια μέσα από τα σωματεία μας, για την όσο γίνεται ασφαλέστερη διά ζώσης λειτουργία των σχολείων.\nΘα περίμενε κανείς σε αυτήν την πρωτόγνωρη έξαρση μεταδοτικότητας του ιού να παρθούν έστω κάποια παραπάνω μέτρα για να προστατευθεί η υγεία εκπαιδευτικών, μαθητών και των οικογενειών τους, για να μπορέσουν να κρατηθούν τα σχολεία ουσιαστικά ανοιχτά τις επόμενες βδομάδες.\nΚι όμως... οι ειδήμονες αποφάσισαν... ένα σελφ τεστ παραπάνω και «ό,τι γίνει έγινε...»!\nΘα προκαλούσε θυμηδία, αν δεν προκαλούσε οργή, η αρχική αναφορά της υπουργού Παιδείας στην ψυχοσυναισθηματική ανάπτυξη των παιδιών και στην αξία της διά ζώσης λειτουργίας των σχολείων, που τίποτα δεν μπορεί να υποκαταστήσει.\nΑφήνουμε στην άκρη τι έλεγαν οι ίδιοι άνθρωποι τον ενάμιση χρόνο που έκλειναν τα σχολεία και πανηγύριζαν για το «θαύμα και την άψογη λειτουργία και απόδοση της τηλεκπαίδευσης» (με το 1/3 του μαθητικού πληθυσμού να μη συμμετέχει επί της ουσίας).\nΑλήθεια, τι έκανε και τι κάνει η κυβέρνηση για να αντιμετωπιστούν τα σοβαρότατα προβλήματα που προκάλεσε σε γνωστικό, ψυχοκοινωνικό και συναισθηματικό επίπεδο η έλλειψη της διά ζώσης εκπαιδευτικής διαδικασίας;\nΟι μελέτες αλλά και η καθημερινή πρακτική στα σχολεία φανερώνουν τεράστια κενά στα παιδιά μας, συμπεριφορές και γνωστική ικανότητα προγενέστερων τάξεων και οι φωστήρες, που τάχα κόπτονται για την ομαλή ανάπτυξη και πρόοδο των παιδιών, ακόμα περιμένουν την κάθε ALCO (ναι, την εταιρεία δημοσκοπήσεων!) να τους βγάλει τα συμπεράσματα των επιπτώσεων του εγκλεισμού και της «οθόνης» στους μαθητές.\nΑλλά ας έρθουμε και στα υπόλοιπα προκλητικά και εγκληματικά, πραγματικά, που εξήγγειλαν οι υπουργοί.\n«Προσαρμογή του (σχολείου) στα δεδομένα της μετάλλαξης "Ομικρον", με βάση τις εισηγήσεις της Επιτροπής»... σημαίνει ένα παραπάνω self test και τίποτε άλλο.\nΘα μας απαντήσει το υπουργείο;:\nΤο πρωτόκολλο υπερμετάδοσης του ιού ή, με άλλα λόγια, το πρωτόκολλο «ανοσίας της αγέλης του 50%+1», ποια υγειονομική λογική το προτείνει; Δηλαδή, σε μια τάξη 25+ μαθητών, ποια οικογένεια θα περιμένει τα κρούσματα να φτάσουν στην πλειοψηφία των μαθητών για να κρατήσει το παιδί σπίτι;\nΔεν έχουν ιδέα οι ιθύνοντες του υπουργείου ότι μετά τα πρώτα κρούσματα στις τάξεις, αυτές αραιώνουν «από μόνες τους», επειδή οι γονείς (και λογικά) δεν φέρνουν τα παιδιά στο σχολείο για να προστατευτούν;\nΚαι στην προηγούμενη φάση της πανδημίας, όταν πανηγύριζαν για τα «ελάχιστα κλειστά τμήματα», χιλιάδες τμήματα υπολειτουργούσαν με τους μισούς και κάτι μαθητές!\nΕδώ και δύο χρόνια προτείνονται σε κάθε δήμο, γειτονιά, τρόποι και χώροι για να αραιώσουν τα τμήματα.\nΥπάρχουν πάρα πολλά κτίρια κενά ή κλειστά, δημόσια, δημοτικά και όχι μόνο, που θα μπορούσαν να αξιοποιηθούν γι' αυτό, αλλά δεν έχει γίνει τίποτα.\nΜε τις δεδομένες κτιριακές υποδομές των σχολείων, στα μεγάλα αστικά κέντρα και όχι μόνο (κοντέινερ, τάξεις - κουτιά, χωρίς αερισμό και παράθυρα κ.ά.) και τον χειμώνα που είναι μπροστά, ποια μάσκα θα προστατεύσει τη μαθησιακή διαδικασία και πώς θα την πληρώνουν μαθητές και εκπαιδευτικοί; Θα χορηγήσετε εσείς τα 20 - 30 ευρώ τον μήνα, που απαιτούνται, μόνο για τις μάσκες υψηλής προστασίας που συστήνετε;\nΉ μήπως στις σχολικές τάξεις δεν «κολλάει» η «Ο»; Και ξέρουμε ότι υπάρχουν χρήματα γιατί αλλού δίνονται.\nΛέτε ότι δίνετε χρήματα για τα τεστ, όμως και γι' αυτά, ακόμα και σήμερα στις συνθήκες υπερμεταδοτικότητας της νέας μετάλλαξης, πετάτε το μπαλάκι για τη διενέργειά τους στην «ατομική ευθύνη».\nΠώς θα ανασχεθεί με ουσιαστικό τρόπο η μετάδοση όταν βρεθεί κρούσμα σε μια τάξη, αν δεν γίνονται τεστ με ευθύνη του ΕΟΔΥ, δωρεάν μοριακό τεστ για όλους, εκπαιδευτικούς και μαθητές;\nΤι θα γίνει όταν αναπόφευκτα νοσήσουν οι εκπαιδευτικοί; Ποιος θα κρατάει τους μαθητές; Θα οργανώσετε τηλεμαθήματα πάλι; Σε ποια πλατφόρμα; Με τι μέσα;\nΘα χορηγήσετε σε όλους, μαθητές και εκπαιδευτικούς, την απαιτούμενη υλικοτεχνική υποδομή; Θα ισχύσει και εδώ η επικίνδυνη οδηγία (που κατήγγειλε και το συνδικαλιστικό όργανο των νοσοκομειακών γιατρών) για επαναφορά στη δουλειά και στο μάθημα μετά από 5 μέρες αντί για 10 και 14 που ίσχυε;\nΠόσες καμπάνιες ενημέρωσης για τον εμβολιασμό έχετε διοργανώσει στα σχολεία, για να πείσετε μαθητές, εκπαιδευτικούς και γονείς για την αξία και την ασφάλεια του αναγκαίου εμβολιασμού; Θα αφεθούν πάλι οι εκπαιδευτικοί και οι γονείς να βγάλουν «το φίδι από την τρύπα», να κάνουν τους νοσηλευτές, τους γραφιάδες - καταγραφείς, τους επιτηρητές;\nΑκόμα και τους δικηγόρους ή παλαιστές... αν προκύψουν τίποτα «θεματοφύλακες του ανορθολογισμού και της αντιεπιστημονικότητας» που με κάθε ευκαιρία τροφοδοτεί η πολιτική σας;\nΤα ερωτήματα και οι απορίες δεν έχουν τέλος, η ανησυχία και η αγωνία για το ότι αγνοείται προκλητικά η πραγματική ανάγκη να λειτουργούν τα σχολεία με μέτρα προστασίας μεγαλώνουν. Αλλά ας μην ανησυχεί η κυβέρνηση... δεν έχουμε την αυταπάτη ότι θα απαντήσει και θα λύσει έστω και ένα από τα αυτονόητα αιτήματα εκπαιδευτικών, μαθητών και γονιών.\nΤο κριτήριο του κόστους - οφέλους, των «αντοχών της οικονομίας», δεν χωράει τις διεκδικήσεις μας.\nΓνωρίζουμε επίσης πολύ καλά ότι τα προβλήματα και τα δίκαια αιτήματα δεν λύνονται με επικοινωνιακές κορόνες και τιτιβίσματα εντυπωσιασμού.\nΟ δικός μας δρόμος της ευθύνης απέναντι στους μαθητές μας είναι αυτός της συλλογικής προσπάθειας και στάσης μέσα και έξω από τα σχολεία μας, στους συλλόγους διδασκόντων, στους συλλόγους γονέων και στα σωματεία μας. Εκεί θα βρεθούμε ξανά, τις επόμενες μέρες, όσοι αγωνιούμε και πονάμε πραγματικά για τη μόρφωση, την ψυχική και πνευματική ανάπτυξη των παιδιών μας.\nΝίκος Βουρδουμπάς, Δάσκαλος


DailyPharmaNews.gr Ελληνική Πρωτοβουλία: Υποστηρίζει με χορηγία ύψους 15.000 δολαρίων το GIVEMED\nΕλληνική Πρωτοβουλία: Υποστηρίζει με χορηγία ύψους 15.000 δολαρίων το GIVEMED\nΗ Ελληνική Πρωτοβουλία (ΤΗΙ) ανακοίνωσε χορηγία ύψους 15.000 δολαρίων στο πρώτο δίκτυο αξιοποίησης περισσευούμενων φαρμάκων προς όφελος των κοινωνικά ευπαθών ομάδων, GIVMED. Μέσω της χορηγίας, το THI συνεχίζει να ενισχύει καινοτόμους οργανισμούς που δουλεύουν για να λύσουν σημαντικά προβλήματα τα οποία έχουν ενταθεί κατά τη περίοδο της κρίσης. Η μη-πρόσβαση σε φάρμακα αποτελεί αναμφίβολα ένα από τα πιο ανησυχητικά προβλήματα που αντιμετωπίζουν οι κοινωνικά ευπαθείς ομάδες.\nΝα αξιοποιηθούν φάρμακα για ευπαθείς ομάδες\nΤο ζήτημα της μη-πρόσβασης σε φάρμακα γίνεται ακόμα πιο επείγον, αν αναλογιστούμε ότι 34 εκατομμύρια κουτιά φαρμάκων λήγουν κάθε χρόνο, τη στιγμή που 2.300.000 Έλληνες ζουν κάτω από τα όρια της φτώχειας και πολλοί από αυτούς δεν μπορούν να καλύψουν τις φαρμακευτικές τους ανάγκες. Το GIVMED συνδέει τις ελλείψεις φαρμάκων από κοινωφελείς φορείς με τις δωρεές φαρμάκων από ιδιώτες, φαρμακοβιομηχανίες ή άλλους κοινωνικούς φορείς μέσα από την ηλεκτρονική του πλατφόρμα.\nΞεκίνησε στα τέλη του 2015 από μια ομάδα νέων μαθητών στην Ελλάδα. Χαρτογραφώντας τις ανάγκες των κοινωφελών φορέων, το GIVMED κατάφερε να ταιριάξει τη ζήτηση για φάρμακα με τη προσφορά από ιδιώτες, κοινωνικούς φορείς και τις φαρμακοβιομηχανίες.\nΟ κύριος στόχος του οργανισμού είναι να έχουν όλοι οι συμπολίτες μας πρόσβαση στα φάρμακα που χρειάζονται ενώ παράλληλα να μην σπαταλούνται φάρμακα επειδή λήγουν. Μέχρι σήμερα, το GIVMED έχει καταφέρει σημαντική πρόοδο προς αυτόν το στόχο. Μέσα από τη πλατφόρμα του οργανισμού, 11.938 κουτιά φαρμάκων με συνολική χρηματική αξία € 130.000, έχουν φτάσει σε ανθρώπους που τα είχαν ανάγκη.\nΗ χορηγία της Ελληνικής Πρωτοβουλίας θα βοηθήσει το GIVMED να δημιουργήσει ένα ψηφιακό χάρτη των αναγκών των 120 κοινωνικών φαρμακείων με τα οποία συνεργάζεται. Επιπλέον, θα βελτιώσει την υπάρχουσα λύση λογισμικού, ενώ θα αυξήσει την ευαισθητοποίηση του ευρέως κοινού για το πρόβλημα που ο οργανισμός προσπαθεί να λύσει.\nΟ Μιχάλης Πρίντζος, THI Director of Programming, δήλωσε: «Το GIVMED αποτελεί χαρακτηριστικό παράδειγμα μιας μικρής ομάδας που προσφέρει μια μοναδική και καινοτόμα λύση σε ένα πρόβλημα το οποίο επηρεάζει τις ζωές πολλών ανθρώπων στη χώρα μας. Η Ελληνική Πρωτοβουλία στέκεται διαχρονικά δίπλα σε οργανισμούς που μοιράζονται τη πεποίθηση μας ότι η πρόληψη δεν είναι αρκετή για να λύσουμε τα πολύπλοκα προβλήματα που αντιμετωπίζουμε, αλλά χρειάζεται αλλαγή νοοτροπίας».\nΟ Θανάσης Βράτιμος, Strategy & Operations Coordinator of GIVMED, δήλωσε: «Η Ελληνική Πρωτοβουλία μας βοηθά να επεκτείνουμε τις δραστηριότητες μας και να βοηθήσουμε περισσότερους συμπολίτες μας. Το ζήτημα της μη-πρόσβασης σε φάρμακα αποτελεί ένα τεράστιο πρόβλημα για τη χώρα μας, τη στιγμή που οι περισσότεροι άνθρωποι αφήνουν τα περισσευούμενα φάρμακα τους να λήξουν. Το GIVMED είναι απόδειξη του τι μπορεί να καταφέρει η νέα γενιά χρησιμοποιώντας τις γνώσεις και τις τεχνολογικές δεξιότητες της για να λύσει πραγματικά προβλήματα της κοινωνίας. Από τι δική μας πλευρά αυτό που κάνουμε σε καθημερινή βάση μας γεμίζει με ικανοποίηση και μας δίνει τη δύναμη να συνεχίσουμε».\nΗ Ελληνική Πρωτοβουλία (The Hellenic Initiative – TΗΙ) είναι ένα παγκόσμιο κίνημα των Ελλήνων της Διασποράς. Έχοντας ως αποστολή την επένδυση στο μέλλον της Ελλάδας, μέσα από φιλανθρωπικές δράσεις και προγράμματα που στοχεύουν στην οικονομική ανάκαμψη, η Ελληνική Πρωτοβουλία κινητοποιεί ανθρώπους με στόχο την αντιμετώπιση των συνεπειών της κρίσης, την ενδυνάμωση της επιχειρηματικότητας και τη δημιουργία θέσεων εργασίας.


Κληρώσεις, ματσάρες και… φιάσκο εν μέσω Αταλάντα, Μίντιλαντ και… Νιόπλια - nbozionelos.gr\nΑδιανόητο το φιάσκο της UEFA καθώς η κλήρωση… επαναλήφθηκε. Αυτό διότι την πρώτη φορά η κληρωτίδα ανέδειξε ζευγάρι της Βιγιαρεάλ με τη Μάντσεστερ Γιουνάιτεντ, κάτι που δεν ήταν δυνατό να γίνει αφού οι δύο ομάδες ήταν στον ίδιο όμιλο στην προηγούμενη φάση της διοργάνωσης. Οι Αγγλοι έκαναν ένσταση και η κλήρωση έγινε ξανά…\nΚαι τι ανέδειξε; Επιστροφή Μέσι και Ρονάλντο… στη Μαδρίτη (Παρί – Ρεάλ και Ατλέτικο – Γιουνάιτεντ), δύο πρώην πρωταθλήτριες Ευρώπης για ένα εισιτήριο (Ίντερ – Λίβερπουλ), δύο αουτσάιντερ που παίζουν εξαιρετική μπάλα όμως και ίσως βάλουν δύσκολα στα φαβορί (Σάλτσμπουργκ και Σπόρτινγκ ενάντια σε Μπάγερν και Σίτι αντίστοιχα), δύο παντελώς αμφίρροπα (Μπενφίκα – Άγιαξ και Βιγιαρεάλ – Γιουβέντους) κι ένα με γκραν φαβορί: την πρωταθλήτρια Ευρώπης, Τσέλσι, ενάντια στη Λιλ…\nΣπόρτινγκ Λ. – Μάντσεστερ Σίτι\nΟι πρώτοι αγώνες θα διεξαχθούν 15-16 και 22/23 Φεβρουαρίου και οι ρεβάνς 8-9 και 15-16 Μαρτίου.\nΠροφανώς έχουν… προηγούμενα μερικά από τα ζευγάρια που ανέδειξε σήμερα η κλήρωση των «16» του UCL. Ο Άγιαξ απέκλεισε δις στο παρελθόν (1969 και 1972) την Μπενφίκα, σε εποχή που ήταν πανίσχυρος βέβαια, η Μπάγερν έβαλε πέρυσι στον όμιλο 9 γκολ σε δύο αγώνες στη Σάλτσμπουργκ, Ατλέτι και Γιουνάιτεντ είχαν να ανταμώσουν από το 1991, η Σπόρτινγκ το 2012 είχε αποκλείσει τη Σίτι στα προημιτελικά του Europa League ενώ Ρεάλ και Παρί έχουν ισορροπία στα μεταξύ τους (4-3-3).\nΕμπορικό είναι το ζευγάρι ανάμεσα σε Μαδριλένους και Παριζιάνους αλλά πιο… βαριές φανέλες είναι αυτές των Ίντερ και Λίβερπουλ. «Νερατζούρι» και «κόκκινοι» έχουν παίξει άλλες δύο φορές στο παρελθόν, αμφότερες σε νοκ άουτ, και πήραν από μια πρόκριση: η Ίντερ το 1965 (3-0 και 1-3) και η Λίβερπουλ το 2008 (2-0 και 1-0).\nΟι τρίτες των ομίλων του Champions League και οι δεύτερες του Europa League συνέθεσαν τη νέα, φετινή διοργάνωση και η αλήθεια είναι ότι μετέχουν… βαριά χαρτιά. Ξεχωρίζει βέβαια, από πλευράς ονομάτων, η μονομαχία της Μπαρτσελόνα με τη Νάπολι, με τους Καταλανούς να μετέχουν στον θεσμό για πρώτη φορά μετά από 17 ολόκληρα χρόνια ενώ εμπορικά είναι και τα ματς της Πόρτο με τη Λάτσιο και της Λειψία με τη Σοσιεδάδ.\nΗ κλήρωση ήταν πάντως… ζόρικη για τον Ολυμπιακό στον ενδιάμεσο γύρο του Europa League, βρίσκοντας απέναντί του την εξαιρετική, εδώ και μια 5ετία, Αταλάντα.\nΗ οποία Αταλάντα, στα της παράδοσης, έπαιξε ξανά ενάντια σε ελληνική ομάδα το φθινόπωρο του 1987 αποκλείοντας με δυσκολία τον ΟΦΗ: έχασε 1-0 στο Ηράκλειο από γκολ του Μελέτη Περσία και νίκησε 2-0 στη ρεβάνς με τέρματα των Νικολίνι και Γκαρλίνι. Βασικός σε εκείνα τα ματς ήταν ο νυν τεχνικός των Κρητικών, Νίκος Νιόπλιας.\nΟ, δε, Ολυμπιακός έχει δώσει άλλα 26 ματς ενάντια σε Ιταλούς μετρώντας 7-5-14, έσχατη η προ τριετία πρόκριση επί της Μίλαν. Σε νοκ άουτ (και ουχί ομίλων) ματς οι «ερυθρόλευκοι» μετρούν δύο προκρίσεις επί συνόλω οκτώ περιπτώσεων: πλην των «ροσονέρι» είχαν αποκλείσει και την Κάλιαρι το 1972-73.\nΣεβίλλη – Ντινάμο Ζάγκρεμπ\nΛειψία – Σοσιεδάδ\nΟι αγώνες 17 και 24 Φεβρουαρίου 2022.\nΌποιες προκριθούν, θα μπουν σε νέα κλήρωση με τις πρώτες των ομίλων του Europa League: Λιόν, Μονακό, Σπαρτάκ Μόσχας, Αϊντραχτ Φρανκφούρτης, Γαλατασαράι, Ερυθρός Αστέρας, Λέβερκουζεν, Γουέστ Χαμ.\nΣτη νεοσύστατη διοργάνωση οι αναμετρήσεις που έβγαλε η κλήρωση μπορεί να μη δείχνουν εμπορικές (μετέχουν οι δεύτερες των ομίλων και οι τρίτες που «ήρθαν» από το Europa League) αλλά δεδομένα από τους «16» και μετά… θα δυναμώσει.\nΟ ΠΑΟΚ έπεσε με τη Μίντιλαντ από τη Δανία, αντίπαλος που δεν έχει να φοβίσει σε κάτι τους Θεσσαλονικείς.\nΗ Μίντιλαντ, τη μόνη άλλη φορά που έπεσε με ελληνική ομάδα, ήταν στα play offs του Europa League το 2014-15 και είχε αποκλειστεί με δύο ήττες από τον Παναθηναϊκό: 2-1 στο Χέρνινγκ (73’ πέν. Ιγκμπουν / 55’ Νάνο, 74’ Κλωναρίδης) και 4-1 στη Λεωφόρο με καρέ τερμάτων του Μάρκους Μπεργκ (21’ πέν., 24’, 45’ και 89’ / 13’ Λόριντσεν).\nΟ, δε, ΠΑΟΚ αντιμετωπίζει για τέταρτη φορά ομάδα από τη Δανία και έχει απολογισμό 3-1-2. Το 1977-78 είχε αποκλειστεί από τη Βέιλε (ήττα 3-0 εκτός, νίκη 2-1 στη ρεβάνς), το 2015-16 είχε περάσει εύκολα την Μπρόντμπι (5-0 στην Τούμπα με χατ-τρικ του Ρόμπερτ Μακ, 1-1 στον επαναληπτικό) και φέτος ήταν στον ίδιο όμιλο του Europa Conference League με την Κοπεγχάγη. Οι δύο ομάδες πήραν από μια νίκη με ίδιο σκορ (2-1) στην έδρα της άλλης.\nPSV Αϊντχόφεν – Μακάμπι Τελ Αβίβ\nΣπάρτα Πράγας – Παρτίζαν\nΡαπίντ Βιέννης – Τότεναμ ή Φίτεσε\nΌποιες προκριθούν, θα μπουν σε νέα κλήρωση με τις πρώτες των ομίλων του Conference League: LASK Λιντζ, Γάνδη, Ρόμα, ΑΖ Αλκμααρ, Φέγενορντ, Κοπεγχάγη, Ρεν και Βασιλεία.\nChampions LeagueEuropa Conference LeagueEuropa LeagueUEFAΑταλάνταΚριστιάνο ΡονάλντοΛιονέλ ΜέσιΜίντιλαντΜπαρτσελόναΝάπολιΟλυμπιακόςΠΑΟΚ\n136.505 θεατές. Η μεγαλύτερη ενδοβρετανική μετακίνηση οπαδών!\nΟυαί κι αλίμονο αν στρίψει πολύ το καράβι


Κορονοϊός: Σε κρίσιμη καμπή ο περιορισμός της πανδημίας στην Ελλάδα - arthro.gr\nΗ αύξηση των κρουσμάτων του κορονοϊού στις μικρές ηλικίες (μέσος όρος τα 39 έτη) έχει κρούσει το καμπανάκι στους ειδικούς, με τον καθηγητή Λοιμωξιολογίας Χαράλαμπο Γώγο να σημειώνει πως πλέον στην Ελλάδα είμαστε σε ένα κρίσιμο σημείο της διασποράς του ιού και πως πρέπει να υπάρξει ο περιορισμός πριν από το χειμώνα.\nΓια την ακρίβεια σημείωσε πως: “Να περιορίσουμε τη διασπορά τώρα, γιατί έρχεται η φθινοπωρινή, χειμερινή περίοδος, η οποία μπορεί να δημιουργήσει μεγαλύτερα προβλήματα. Αν με ρωτήστε τη γνώμη μου σε τι κατάσταση βρισκόμαστε, θα μπορούσα να χαρακτηρίσω την κατάσταση κρίσιμη”.\nΗ συνεχιζόμενη άνοδος των κρουσμάτων του κορονοϊού, έφερε αύξηση βασικούς δείκτες, αλλά σταθεροποίηση των κρουσμάτων και βελτίωση του Rt, με πτώση στο 0,72, από το 0,85. Δηλαδή έμεινε σταθερά κάτω από 1. Αυτό σημαίνει πως ένας ασθενής με τον ιό κολλάει λιγότερα από ένα άτομα.\n«Το Rt εκτιμάται σε 0,72, λίγο χαμηλότερα από την προηγούμενη έκθεση. Τα υψηλά διαστήματα εμπιστοσύνης οφείλονται στον σχετικά μικρό, μέχρι πρότινος, αριθμό ημερησίων κρουσμάτων και στην πολύ υψηλή ποσοστιαία μεταβλητότητα που επιφέρουν έστω και μικρές αυξομειώσεις στον απόλυτο αριθμό. Επιδημιολογικά, μια συγκράτηση (μείωση) του δείκτη Rt κάτω από το 1 ισοδυναμεί με περιορισμό της επιδημίας, καθότι κάθε νέο κρούσμα δεν μπορεί να μεταδώσει τον ιό σε πάνω από μια επαφή. Συνεπώς, οι πρόσφατες συρροές κρουσμάτων, που εντοπίζονται σε κάποια clusters, υποδεικνύουν ότι η πορεία της επιδημίας επηρεάζεται σημαντικά από την αύξηση του ποσοστού επαφών. Κατά συνέπεια, ο μεγάλος αριθμός ημερησίων κρουσμάτων και η διατήρηση του Rt κοντά στη μονάδα συνεχίζουν να απαιτούν αυξημένη επαγρύπνηση.\nΠροκαλεί ιδιαίτερη ανησυχία η εκτεταμένη διασπορά σε νεαρότερες ηλικίες. Αυτό απεικονίζεται τόσο στον αυξημένο αριθμό κρουσμάτων σε ηλικίες κάτω των 40 ετών όσο και από τη συρροή διασωληνωμένων βαρέων περιστατικών σε σχετικά νεαρές ηλικιακές ομάδες».\nΑύξηση κρουσμάτωνΔείκτης RtΚορονοϊός


Η ανασχεδιασμένη οθόνη του Apple Watch Series 4 ανακηρύχτηκε “Οθόνη της Χρονιάς”\nΤο Apple Watch Series 4 σήμερα ανακηρύχτηκε ως μια από τις “Οθόνες της Χρονιάς” – “Displays of the Year” από την The Society for Information Display. Το βραβείο “δίνεται σε προϊόντα με τις μεγαλύτερες τεχνολογικές καινοτομίες και με χαρακτηριστικά που ξεχωρίζουν”. Φέτος είχαμε τα 25α ετήσια Display Industry Awards. Οι νικητές ανακοινώθηκαν στην Display Week στο San Jose, στην California. Ο Dr...\n. Wei Chan, που είναι ο πρόεδρος της επιτροπής των Display Industry Awards, ανέφερε πως αυτό το ετήσιο event υπηρετεί ως μια ευκαιρία ανάδειξης καινοτόμων οθονών.\nΗ επιτροπή έδωσε τα εύσημα για την OLED oθόνη του Apple Watch Series 4 που είναι κατά 30% μεγαλύτερη από τον προκάτοχο του. Το Apple Watch επίσης χρησιμοποιεί την νέο LTPO τεχνολογία για να ενισχύσει την αυτονομία της συσκευής κάνοντας την πιο ενεργειακά αποδοτική.\n“Κρατώντας τον σήμα κατατεθέν σχεδιασμό το 4ης γενιάς Apple Watch βελτιώθηκε συνδυάζοντας νέο hardware και λογισμικό σε μια ομοιόμορφη συσκευή. Οι σχεδιαστές έπρεπε να κάνουν την οθόνη μεγαλύτερη χωρίς να μεγαλώσουν κατά πολύ το σασί αυτής της συσκευής και χωρίς να την επιβαρύνουν ενεργειακά.”\nΆλλοι νικητές συμπεριλαμβάνουν την microLED Oθόνη της Samsung καθώς και το Crystal LED σύστημα οθόνης της Sony.


Πρώτο 'κιτρινόμαυρο' post και 4 στιγμές μαγείας! | Contra.gr\nΌσο ο οργανισμός ΑΕΚ κινείται σε ρυθμούς UCL, ένας πιτσιρικάς Βραζιλιάνος στην αντίπερα όχθη του Ατλαντικού ετοιμάζεται να ζήσει το ευρωπαϊκό όνειρο στην πρωταθλήτρια. Η Ένωση δεν τον έχει ανακοινώσει ωστόσο εκείνος πρόλαβε να κάνει ήδη το πρώτο του "κιτρινόμαυρο" post (VIDEO).\nΟ εξτρέμ της Κ-20 της Σπορτ Ρεσίφε "ανέβασε" στον προσωπικό του λογαριασμό ένα μήνυμα που έγραφε " ...σας ευχαριστώ για την αγάπη... " που το συνόδεψε μ' έναν μαύρο κύκλο και μία κίτρινη καρδούλα για ξεκάθαρο λόγο φυσικά.\nΣτη συνέχεια... σήκωσε στο Instastory και 4 στιγμές από τα highlights του που αν μη τι άλλο δείχνουν έναν ποδοσφαιριστή με υψηλή τεχνική κατάρτιση. Όσον αφορά το μέλλον του στην Ένωση, παραμένει άγνωστο αν θα ενσωματωθεί με το... καλημέρα σας στην πρώτη ομάδα ή θα φύγει δανεικός για να πάρει παιχνίδια στα πόδια του.\nΣτην ΑΕΚ, βέβαια, δεν θα είναι μόνος, αφού τον περιμένει ήδη ο ομόσταβλος του στην "Elenko", Άλεφ.\nΠΑΡΤΕ ΜΙΑ ΓΕΥΣΗ ΑΠΟ ΠΕΔΡΟ ΒΙΤΟΡ:


Πάτρα: «Τα παραμύθια της Νερομάνας» | Τέταρτο\nHome / ΒΛΕΠΩ / Πάτρα: «Τα παραμύθια της Νερομάνας»\nΑρχίζουν τα «Τα παραμύθια της Νερομάνας» το Σάββατο 24 Ιουλίου στις 19:00 στην Κρήνη, στη ρεματιά της Νερομάνας. Οι δράσεις θα συνεχιστούν την Κυριακή στη Νερομάνα στο Καστρίτσι και θα ολοκληρωθούν την Δευτέρα στην Ελεκίστρα.\nΘα συμμετέχουν, οι αφηγητές Άννα Δενδρινού, Άσπα Παπαδοπούλου, Μαριάνα Τσουκαλά Κορωνάκη, η ηθοποιός Φιορέλα Μαστρόκαλου και ο Γιώργος Παπαστεφάνου από την ομάδα Equus.\nΓια 12η συνεχή χρονιά οι νερομάνες του τόπου μας , ξεχασμένες εκεί στα ψηλώματά τους, θα ζωντανέψουν με ακούσματα παραμυθιών και το αγκάλιασμά τους από τη ζωντανή παρουσία μικρών και μεγάλων. Εκεί που το ζωοποιό νερό ξεπηδά κι η θέα της πόλης απλώνεται μακρινή, οι νερομάνες περιμένουν να κοπιάσουν, μετά από ολιγόλεπτη κι εύκολη πεζοπορία, όσους αγαπούν να ακούν ιστορίες και να γεύονται τα αρώματα της καλοκαιρινής φύσης στην αυθεντική τους μορφή.\nΜέσα στη φύση, γύρω από την Πάτρα, θα ζωντανέψουν αγαπημένα παραμύθια, μύθοι και ιστορίες. Θα ξετυλίγουμε μαζί την κόκκινη κλωστή των παραμυθιών και της παράδοσής μας. Και φέτος λοιπόν, τα Παραμύθια της Νερομάνας αγκαλιάζουν την πόλη και μας θυμίζουν πόσο εύκολα και απλά μπορούμε να διασκεδάσουμε και να χαρούμε. Να ταξιδέψουμε μακριά από τη σημερινή δύσκολη καθημερινότητα σε τόπους φαντασίας, μαγικούς και ονειρικούς. Να ταξιδέψουμε στα εσωτερικά μονοπάτια της ψυχής μας, με λέξεις που αντέχουν στο πέρασμα του χρόνου, με αφηγήσεις που θα ζωντανέψουν τα ξωτικά στις ρεματιές και τις νεράιδες στις πηγές.\nΧρειάζονται τα ατομικά σας μαζί τους τα δικά τους μαξιλαράκια ή χαλάκια για κάθισμα\nΘα τηρηθούν οι απαραίτητες αποστάσεις και όλα τα αναγκαία μέτρα υγιεινής για να παραμείνουμε ασφαλείς και υγιείς, να χαρούμε τη φύση και τη γιορτή.\nΣε περίπτωση μεγαλύτερης προσέλευσης θα γίνουν δύο ή περισσότερες ομάδες αφήγησης σε διαφορετικά σημεία και οι αφηγητές θα αλλάζουν.\nΓια πληροφορίες σχετικά με τις δράσεις και το αναλυτικό πρόγραμμα, στο Πολύεδρο και στο τηλέφωνο 2610277342\n*Η φωτογραφία είναι από προηγούμενες δράσεις του Φεστιβάλ


Κλασικό Λονδρέζικο ντέρμπι! – SharkBet\nΚλασικό Λονδρέζικο ντέρμπι!\n18/08/2018 18/08/2018 Megistanas\t0 Comments\nΚαλημέρα αδέλφια! Η Ατλέτικο Μαδρίτης δικαίωσε την επιλογη μας στον τελικό του Σούπερ Καπ δείχνοντας αυτή τη στιγμή πιο «έτοιμη» ομάδα απ´τη Ρεάλ που ακόμα…ψάχνεται μέσα στο γήπεδο και για σήμερα θα ασχοληθώ με μια ακόμα σπουδαία αναμέτρηση. Το κλασικό Λονδρέζικο ντέρμπι μεταξύ Τσέλσι και Άρσεναλ!\nΤΣΕΛΣΙ-ΑΡΣΕΝΑΛ: Η ομάδα του Μαουρίτσιο Σάρι μπήκε με το δεξί στην εφετινή Πρέμιερ Λίγκ επικρατώντας άνετα με 3-0 εκτός έδρας της Χάντερσφιλντ. Για κάποια διαστήματα οι «μπλε» είχαν εξαιρετικό ρυθμό, όμως και ο αντίπαλος δεν ήταν κάτι το ιδιαίτερο ώστε να βγουν ασφαλή συμπεράσματα. Σίγουρα η ομάδα θα χρειαστεί πίστωση χρόνου για να πιάσει τα στάνταρ που θέλει ο προπονητής.\nΟι «κανονιέρηδες» σ´ενα ιστορικό ματς στην μετά Βενγκέρ εποχή ηττήθηκαν απο την ανώτερη Σίτι με 2-0 στο “Emirates”! Ήδη έχουν βγεί οπαδοί της Άρσεναλ που ζητούν την απομάκρυνση του Έμερι και ο νέος τεχνικός καλείται να διαχειριστεί την πίεση και την κριτική που θα ασκείται ύστερα από κάποιο αρνητικό αποτέλεσμα. Θεώρω ότι είναι άδικη η οποία κριτική σε ματς πρεμιέρας και απέναντι σ´εναν αντίπαλο που είναι η ιδια έτοιμη ομάδα απο πέρυσι σε αντίθεση με τους «κανονιέρηδες» που άλλαξαν και προπονητή-μετά απο 22 χρόνια- αλλά και φιλοσοφία!\nΘα προτιμούσα το σετ των αποδόσεων να είναι πιο…μοιρασμένο! Πρόκειται για το κλασικό ντέρμπι του Λονδίνου και το 4.50 στο διπλό της Άρσεναλ το θεωρώ υπερβολικό! Άποψη μου για το σημερινό ματς ότι η Άρσεναλ δεν θα χάσει. Κρατάω το X2(2.05) και περιμένω απ την ομάδα του Έμερι να ειναι πιο προσεκτική και ουσιαστική σε σχέση με το ματς της πρεμιέρας απέναντι στη Σιτι!\n← Σπουδαία ευρωπαϊκή αναμέτρηση!\nΤο πρωτάθλημα της καρδιάς μας ξεκινά! →


«Ασυδοσία και πλήρης ανομία στη χρήση των υπηρεσιακών οχημάτων» - Η Ώρα της Φωκίδας\nHome Πολιτικά - Φωκίδα «Ασυδοσία και πλήρης ανομία στη χρήση των υπηρεσιακών οχημάτων»\nΠολιτικά - Φωκίδα - 23 Νοεμβρίου, 2013\n«Ασυδοσία και πλήρης ανομία στη χρήση των υπηρεσιακών οχημάτων»\norafok 23 Νοεμβρίου, 2013\nΓια ασυδοσία και ανομία καταγγέλλει το Δήμο Δελφών, ο Δημοτικός Σύμβουλος της μειοψηφίας κ. Γιώργος Δρακάκης, σχετικά με τη χρήση των υπηρεσιακών οχημάτων.\nΌπως χαρακτηριστικά αναφέρει από την αρχή της θητείας ο Δήμαρχος, κάποιοι Αντιδήμαρχοι, Πρόεδροι Δημοτικών Ενοτήτων και εργαζόμενοι, χρησιμοποιούν ανεξέλεγκτα και παρανόμως χωρίς απόφαση δημοτικού συμβουλίου τα υπηρεσιακά οχήματα, επισημαίνοντας πως η ατιμωρησία τους δημιουργεί αποθράσυνση.\nΑναλυτικά το κείμενο της καταγγελίας του κ. Δρακάκη έχει ως εξής:\nH ασυδοσία και η πλήρης ανομία στον Δήμο Δελφών από την σημερινή Δημοτική Αρχή συνεχίζεται ακάθεκτα …\nΗ Ελληνική πολιτεία με νόμο απαγορεύει ρητά την χρήση υπηρεσιακών οχημάτων από αιρετούς άρχοντες και ειδικά για αποκλειστική χρήση. Η χρήση και μόνον για υπηρεσιακούς σκοπούς θα πρέπει να έχει την έγκριση του Δημοτικού Συμβουλίου . Από την αρχή της δημοτικής θητείας Δήμαρχος και κάποιοι αντιδήμαρχοι άρχισαν να οδηγούν υπηρεσιακά αυτοκίνητα Παρανόμως – Ανεξέλεγκτα χωρίς απόφαση δημοτικού συμβουλίου και μάλιστα κατά αποκλειστική χρήση!!! Το αποτέλεσμα είναι σε σύντομο χρονικό διάστημα τα υπηρεσιακά αυτοκίνητα να τα οδηγούν πλέον κατά αποκλειστική χρήση εκτός των αντιδημάρχων και άλλοι πρόεδροι δημοτικών ενοτήτων, τοπικοί σύμβουλοι καθώς και εργαζόμενοι του Δήμου. Είναι σαφές ότι η ατιμωρησία δημιουργεί και αποθράσυνση.\nΟ Δήμαρχος και κάποιοι αντιδήμαρχοι νομίζουν ότι μπορούν να κάνουν ατιμωρητί οτιδήποτε για την εξυπηρέτηση των μικροσυμφερόντων των ιδίων και των αυλικών τους. Δεν κρατούν ούτε καν τα προσχήματα μη έχοντας την στοιχειώδη πολιτική καλλιέργεια και δημόσια ηθική …\nPrevious article Απολογισμός πεπραγμένων της Δημοτικής Αρχής Δωρίδας\nNext article Νέο αντάρτικο των βουλευτών της ΝΔ για τα στεγαστικά δάνεια


Τα 10 μυστικά του ακριβότερου αυτοκινήτου στον κόσμο! | Insider\n06-03-2019 | 08:23\nΤα 10 μυστικά του ακριβότερου αυτοκινήτου στον κόσμο!\nΗ Bugatti επιστρέφει στις ρίζες της με τη μία και μοναδική ‘’La Voiture Noir’’, μία σύγχρονη εκδοχή της SC 57 Atlantic του ιδρυτή της, που χάθηκε κατά τον Β΄ Παγκόσμιο Πόλεμο.\nΗ Bugatti «La Voiture Noire» ανήκει στα θρυλικότερα και σπανιότερα μοντέλα στην ιστορία της αυτοκίνησης, καθώς πρόκειται για τη μία και μοναδική μαύρη 57 SC Atlantic από τις συνολικά τέσσερις, που κατασκευάστηκαν το διάστημα 1936 - 1938. Τρεις από αυτές σώζονται έως σήμερα και μόνον η τέταρτη με την ονομασία «La Voiture Noire» (το μαύρο αυτοκίνητο) χάθηκε κατά τον Β΄ Παγκόσμιο Πόλεμο και από τότε αγνοείται η τύχη της. Μάλιστα το αυτοκίνητο ανήκε στον ίδιο τον ιδρυτή της φίρμας, Jean Bugatti, που το λάτρευε και το θεωρούσε ως ένα από τα τελειότερα αριστουργήματά του.\nΣτο εφετινό Σαλόνι της Γενεύης αποκαλύφθηκε ένα σύγχρονο μοντέλο ως φυσικός διάδοχος του εξαφανισμένου και ως γενέθλιο δώρο της Bugatti προς τον…εαυτό της, καθώς εφέτος κλείνει 110 χρόνια ζωής! Η γνωστή μάρκα, που ανήκει πλέον στον όμιλο VW φρόντισε μάλιστα, ώστε το συγκεκριμένο δώρο να είναι υπερπολύτιμο, καθώς πρόκειται για το πιο ακριβό αυτοκίνητο στον πλανήτη. Δείτε λοιπόν τα 10 μυστικά της μίας και μοναδικής σύγχρονης Bugatti ‘’La Voiture Noir’’, που αποτελεί τον αδιαμφισβήτητο βασιλιά της εφετινής έκθεσης αυτοκινήτου στην ελβετική πόλη!\n10. 1. Ο μυστηριώδης αγοραστής\nΣύμφωνα με τον Διευθύνοντα Σύμβουλο της Bugatti, Στέφαν Βίνκελμαν, το διθέσιο θηρίο δεν είναι ένα απλό όχημα, αλλά πρόκειται για «αυτοκινητιστική υψηλή ραπτική». Φτιάχτηκε κατ’ εντολή ενός πλούσιου λάτρη της μάρκας και οι φήμες λένε, ότι είναι ο ίδιος ο «Πατριάρχης» του ομίλου Volkswagen, Φέρντιναντ Πιχ!\n9. 2. Οι άγνωστες επιδόσεις\nΚαρδιά της μαύρης Bugatti αποτελεί ένας 16κύλινδρος κινητήρας, που αποδίδει 1.500 ίππους ισχύ και εμφανίζει 1.600 Nm μέγιστη ροπή στρέψης. Η εταιρεία δεν αποκαλύπτει τις επιδόσεις του μοναδικού μοντέλου, θεωρείται όμως σχεδόν σίγουρο, ότι η τελική του υπερβαίνει τα 400 χλμ./ώρα και ότι η επιτάχυνση 0 – 100 χλμ./ώρα ολοκληρώνεται σε περίπου 2,5 δευτερόλεπτα.\n8. 3. Το…Six Pack των εξατμίσεων\nΣτο πίσω μέρος του αυτοκινήτου κάνουν τη διαφορά οι απολήξεις έξι εξατμίσεων. Δεν πρόκειται απλά για ένα σχεδιαστικό εύρημα, αλλά για την υπενθύμιση της ύπαρξης ενός 16κύλινδρου κινητήρα κάτω από το μπροστινό καπό.\n7. 4. Η αποθέωση της τελειότητας\nΌλα τα μέρη της σύγχρονης Bugatti La Voiture Noir είναι βεβαίως χειροποίητα. Σύμφωνα με τον σχεδιαστή του αυτοκινήτου, Etienne Salome’, το πανέμορφο coupe είναι «το τέλειο σχήμα στο τέλειο φινίρισμα», ενώ φιλοδοξεί να αναδειχθεί σε κορυφαίο μοντέλο στην κατηγορία των σπορ αυτοκινήτων.\n6. 5. H χαμένη…Αtlantic\nΤο αφεντικό της Bugatti, Jean Bugatti, κράτησε για τον εαυτό του το μαύρο μοντέλο, του οποίου ωστόσο χάθηκαν τα ίχνη κατά τη διάρκεια του Β’ Παγκόσμιου Πολέμου. Από τότε έχουν κυκλοφορήσει διάφοροι μύθοι για το εξαφανισμένο αυτοκίνητο, του οποίου η τιμή εκτιμάται, ότι θα άγγιζε τα 100 εκατ. ευρώ, αν το έβρισκαν σήμερα!\n5. 6. Οι γρήγοροι πρόγονοι\nΗ Bugatti Atlantic της δεκαετίας του ‘30 έπιανε τα 200 χλμ./ώρα τελική ταχύτητα χάρη στον κινητήρα των 200 ίππων και ανήκε στα γρηγορότερα μοντέλα της εποχής της. Τα τρία από τα τέσσερα μοντέλα, που επέζησαν έως σήμερα, ανήκουν σε μουσεία και ιδιωτικές συλλογές και αξίζουν πολλά εκατομμύρια ευρώ το καθένα.\n4. 7. Τα ρετρό στοιχεία\nH νέα Bugatti La Voiture Noir δανείζεται ορισμένα εμβληματικά σχεδιαστικά στοιχεία από την πρόγονό της SC 57 Atlantic, που θεωρείται από τους ειδικούς ως ένα από το γοητευτικότερα μοντέλα όλων των εποχών. Κοινή είναι για παράδειγμα η ραφή, που διατρέχει κεντρικά το αμάξωμα από τη μάσκα έως την ουρά, αλλά και ο ένας και μοναδικός υαλοκαθαριστήρας στη μέση του παρμπρίζ.\n3. 8. Η συγγένεια με τη Chiron\nH ίδια η Bugatti περιγράφει το πολύτιμο μοντέλο της ως «γιορτή των αισθήσεων». Το αμάξωμα της «La Voiture Noire» είναι φτιαγμένο από καρβονικά υλικά, ως βάση της χρησίμευσε η Chiron, όμως τα δύο μοντέλα δεν έχουν σχεδόν κανένα κοινό μέρος.\n2. 9. Η αστρονομική τιμή\nΠρόκειται για το ακριβότερο καινούριο αυτοκίνητο στον κόσμο, καθώς κόστισε στον κάτοχό της 11 εκατ. ευρώ προ φόρων. Για τη Bugatti αποτελεί μία κορυφαία στιγμή στην ιστορία της, αφού συνδυάζει τις γραμμές ενός coupe με την άνεση μίας χλιδάτης λιμουζίνας και την δύναμη ενός υπεραυτοκινήτου.\n1. 10. Οι ρίζες\nΗ νέα ‘’La Voiture Noire’’ παραπέμπει στη θρυλική Bugatti Atlantic της δεκαετίας του 30 και πρόκειται για ένα και μοναδικό αυτοκίνητο, το οποίο έχει φτιαχτεί κατόπιν παραγγελίας ενός φανατικού λάτρη της μάρκας, που θέλει να διατηρήσει την ανωνυμία του και θα την παραλάβει μετά το Σαλόνι της Γενεύης.


Η Κοσμοπολίτικη Χαλκίδα | Facegreek\nΜόλις 80 χλμ. από την Αθήνα βρίσκεται η Χαλκίδα, σταυροδρόμι ιδεών και πολιτισμών, είναι κτισμένη στις δύο πλευρές του πορθμο Ευρίπου με το ένα κομμάτι της να βρίσκεται στην Εύβοια και το άλλο στην Στερεά Ελλάδα.\nΑποτελεί μια από τις πιο ιδανικές αποδράσεις για διασκέδαση, καλό φαγητό, αλλά και για βόλτες. Σημείο συνάντησης ντόπιων και επισκεπτών είναι ο παραλιακός πεζόδρομος με δεκάδες καφέ, εστιατόρια και ουζερί παραταγμένα κατά μήκος της προκυμαίας.\nΗ Χαλκίδα είναι γνωστή από την Αρχαιότητα για το παλιρροϊκό φαινόμενο της αλλαγής της κατεύθυνσης των υδάτων και συγκεντρώνει χιλιάδες επισκέπτες στην παλιά κινητή γέφυρα του Ευρύπου κάθε χρόνο. Τα νερά της θάλασσας κινούνται για 6 ώρες από το Βόρειο προς το Νότιο κόλπο, μένουν στάσιμα για 8 λεπτά και έπειτα κινούνται προς την αντίθετη κατεύθυνση. Το φαινόμενο αυτό διακόπτεται 2 φορές το χρόνο για 3 ημέρες, όπου τα νερά μπορεί να μείνουν στάσιμα ή να αλλάξουν φορά έως και 14 φορές μέσα σε μια ημέρα και η ταχύτητα του ρεύματος φθάνει ακόμη και τα 9 μίλια την ώρα.\nΣτην πόλη θα βρείτε το Αρχαιολογικό Μουσείο, το οποίο περιλαμβάνει ευρήματα από ανασκαφές που έχουν γίνει σε διάφορα σημεία της Εύβοιας και κυρίως στην Ερέτρια. Επισκευθείτε το Λαογραφικό Μουσείο για να θαυμάσετε σπάνια όπλα, νομίσματα, παραδοσιακές ενδυμασίες και καθημερινά ανικείμενα εποχής. Εάν επιθυμείτε να δείτε Βυζαντινή τέχνη, το Τουρκικό Τζαμί είναι το ιδανικό μέρος. Στεγάζονται βυζαντινά και μεταβυζαντινά γλυπτά, ψηφιδωτά και κεραμικά, ενώ διάφορα έργα τέχνης εκτίθενται στην Δημοτική Πινακοθήκη.\nΣτην ηπειρωτική πλευρά της στον λόφο της Κανήθου, σε στρατηγική θέση, δεσπόζει το ενετικό κάστρο του Καράμπαμπα. Χτίστηκε το 1684 από τους Τούρκους για την προστασία από τους Βενετούς και ελέγχει τον πορθμό του Ευρίπου και της πόλης της Χαλκίδας. Το μοναδικό καλά διατηρημένο κτίσμα, είναι ο ναός του Προφήτη Ηλία, ο οποίος χρονολογείται το 1895.\nΣτο κέντρο της συνοικίας Κάστρο βρίσκεται η μεσαιωνική εκκλησία της Αγίας Παρασκευής, πολιούχο της πόλης, ένας βυζαντινός ναός που ανοικοδόμησαν οι Βενετοί τον 14ο αιώνα. Αξίζει ακόμη να επισκεφθείτε το Μεσαιωνικό Υδραγωγείο και τη Μαρμαρένια Βρύση. Τους καλοκαιρινούς μήνες, μπορείτε να απολαύσετε τις παραλίες του Αγίου Μηνά, τα Αστέρια, τις Ροδιές, τη Λιανή Άμμο για δροσερές βουτιές και τις Αλυκές για ένα κοκτέιλ στην παραλία.\nΓια μια άνετη και ευχάριστη διαμονή θα βρείτε στους παρακάτω συνδέσμους, σύγχρονα ξενοδοχεία, επιχειρήσεις, εστιατόρια, ταβέρνες, καθώς και Χρήσιμα Τηλέφωνα.


Ερχονται αλλαγές στο ψωμί το γάλα και τις Κυριακές που θα είναι ανοικτά τα καταστήματα – Ανεξάρτητος\nΟι εκκρεμότητες του υπουργείου Οικονομίας που απορρέουν από τη συμφωνία με τους δανειστές, δημιουργούνε στάση αναμονής στην αγορά. Μέσα στον Οκτώβριο σχεδιάζεται να εκδοθούν οι εφαρμοστικές αποφάσεις για τις αλλαγές στο ψωμί (δυνατότητα πώλησης ψωμιού και από άλλα καταστήματα) και το γάλα, για το οποίο με το νόμο του Αυγούστου απελευθερώθηκε η διάρκεια ζωής, η οποία θα καθορίζεται με ευθύνη της βιομηχανίας, ανάλογα με τη μέθοδο παστερίωσης που εφαρμόζεται για κάθε προϊόν.\nΠρόκειται για τροποποιήσεις στους κανόνες Διακίνησης και Εμπορίας Προϊόντων και Παροχής Υπηρεσιών (ΔΙΕΠΠΥ), που θα υπογράψει ο γενικός γραμματέας Εμπορίου και Καταναλωτή Αντώνης Παπαδεράκης. Όπως δήλωσε στο ΑΠΕ ο κ. Παπαδεράκης, για το θέμα του ψωμιού το υπουργείο μελετά, χωρίς να παραβιάζεται το πνεύμα των ρυθμίσεων της συμφωνίας, να επιτραπεί μόνο στους φούρνους που υλοποιούν όλη τη διαδικασία αρτοποίησης (από τις πρώτες ύλες ως το τελικό προϊόν) να αναγράφουν τη λέξη «φρέσκο» στο ψωμί. Εναλλακτικά εξετάζεται να ενημερώνεται ο καταναλωτής ως προς το αν το ψωμί που αγοράζει έχει παρασκευαστεί από νωπή ή κατεψυγμένη ζύμη.\nΌποια και αν είναι η απόφαση όμως, το υπουργείο Οικονομίας σχεδιάζει ήδη να ορίσει σαφή κριτήρια για τον καθορισμό των τουριστικών περιοχών, ώστε να μην υπάρχει αθέμιτος ανταγωνισμός μεταξύ επιχειρήσεων. Το μνημόνιο προβλέπει επίσης την πλήρη απελευθέρωση των εκπτώσεων και των προσφορών, που θα γίνονται από τις επιχειρήσεις καθ όλη τη διάρκεια του χρόνου χωρίς περιορισμούς. Θα διατηρηθούν όμως οι επίσημες περίοδοι εκπτώσεων, και θα πραγματοποιηθεί κύκλος διαλόγου με τις εμπορικές οργανώσεις για τον καθορισμό πλαισίου δεοντολογίας αναφορικά με το θεσμό των εκπτώσεων και των προσφορών.\nΟρκιστείτε παρακαλώ! Η ορκωμοσία των βουλευτών και όλα όσα θα γίνουν στη Βουλή\nΚαι οι Απανταχού Πυλαρινοί στο πλευρό του Νικόλαου για τη Μητρόπολη Κεφαλληνίας


Έκδοση ΠΕΑ από 29€ | Ενεργειακό Πιστοποιητικό Άμεσα & Οικονομικά - Αττική\nΕνεργειακό πιστοποιητικό για χώρο ως 75τμ\n2814 Αξιολογήσεις 4.9/5\nΑυτοψία στον χώρο του ακινήτου. H προσφορά ισχύει για ακίνητα μέχρι εκατόν πενήντα (150)τ.μ. Κλείνετε ραντεβού τηλεφωνικά ή online, έρχεται ο ενεργειακός επιθεωρητής για να κάνει αυτοψία στο ακίνητο και μετά από τις απαραίτητες μετρήσεις εκδίδεται το ενεργειακό πιστοποιητικό άμεσα μέσα σε 1-3 εργάσιμες ημέρες.Oι τιμές αφορούν ενεργειακό πιστοποιητικό για ενοικίαση. Σχετικά με το πρόγραμμα εξοικονομώ ισχύουν οι τιμές του προγράμματος. Για τον υπολογισμό της τιμής του εξοικονομώ μπορείτε να μας καλέσετε ή να την υπολογίσετε αυτόματα κλείνοντας online.\nΕίμαι Ηλεκτρολόγος-Μηχανολόγος Μηχανικός από το ΕΜΠ και αναλαμβάνω με αξιοπιστία, συνέπεια και απόλυτη υπευθυνότητα την έκδοση Ενεργειακού Πιστοποιητικού στις καλύτερες τιμές. Καλέστε για ραντεβού Δευ-Κυρ 9:00-22:00, Πανελλαδικά (+20€)\n58€ + φπα\nΚΛΕΙΣΕ ONLINE 53.4€\nΆμεση έκδοση ενεργειακού πιστοποιητικού με υπευθυνότητα και σεβασμό στον πελάτη. Καλέστε μας Δευ-Κυρ 9:00-22:00 ή κλείστε online όλο το 24ωρο, Πανελλαδικά (+20€)\nΑναλαμβάνουμε την άμεση και οικονομική έκδοση ενεργειακού πιστοποιητικού με υπευθυνότητα και σεβασμό στον πελάτη. Καλέστε για ραντεβού Δευ-Κυρ 9:00-22:00\nΣυνέπεια, άμεση ανταπόκριση και εξυπηρέτηση...\nΑναλαμβάνουμε την έκδοση ενεργειακού πιστοποιητικού με υπευθυνότητα και αξιοπιστία. Καλέστε μας Δευ-Κυρ 9:00-22:00\nΑναλαμβάνουμε την έκδοση ενεργειακού πιστοποιητικού με σοβαρότητα και αξιοπιστία. Καλέστε μας Δευ-Κυρ 9:00-22:00.\n256 ραντεβού για εργασίες\nΆμεση έκδοση ενεργειακού πιστοποιητικού οικονομικά, ποιοτικά και αξιόπιστα. Ωράριο Δευ-Κυρ 9:00-22:00\nΆμεση και ποιοτική εξυπηρέτηση!\n768 ραντεβού για εργασίες\nΑναλαμβάνουμε τη μελέτη και την έκδοση του ενεργειακού πιστοποιητικού που έχετε ανάγκη σε σύντομο χρονικό διάστημα. Ωράριο Δευ-Κυρ 9:00-22:00\nΈκδοση ενεργειακού πιστοποιητικού σε σύντομο χρονικό διάστημα με προσιτή τιμή. Δευ-Κυρ 9:00-22:00, Πανελλαδικά (+20€)\n24 ραντεβού για εργασίες\nΈκδοση ενεργειακού πιστοποιητικού σε πολύ οικονομική τιμή. Καλέστε για ραντεβού Δευ-Κυρ 9:00-22:00, Πανελλαδικά (+20€)\nΠολύ καλή εξυπηρέτηση.Γρήγορη έκδοση του πιστοποιητικού.\nΑναλαμβάνουμε την έκδοση ενεργειακού πιστοποιητικού άμεσα και σε χαμηλή τιμή. Καλέστε για ραντεβού Δευ-Κυρ 9:00-22:00\nΑναλαμβάνουμε υπεύθυνα την έκδοση του ενεργειακού πιστοποιητικού σας σε λογικές τιμές. Καλέστε μας Δευ-Κυρ 9:00-22:00\nΈκδοση ενεργειακού πιστοποιητικού εντός μιας εργάσιμης μέρας σε πολύ οικονομική τιμή. Καλέστε για ραντεβού Δευ-Κυρ 9:00-22:00, Πανελλαδικά (+20€)\nΆμεσα και με αξιοπιστία στο χώρο σας. Εγγύηση αποτελούν τα πολλά χρόνια εμπειρίας στα πιστοποιητικά. Ωράριο Δευ-Κυρ 9:00-22:00, Πανελλαδικά (+20€)\nΈκδοση ενεργειακού πιστοποιητικού με συνέπεια και υπευθυνότητα. Καλέστε για ραντεβού Δευ-Κυρ 9:00-22:00 ή κλείστε online όλο το 24ωρο.


Μας την έφερε ο Σόιμπλε σύντροφοι… - Γιώργος Σαχίνης - Νέα Κρήτη\nΤώρα διαβάζετε: Μας την έφερε ο Σόιμπλε σύντροφοι…\nΜας την έφερε ο Σόιμπλε σύντροφοι…\nΠέσαμε στην παγίδα του Σόιμπλε! Η Ελλάδα θα παίξει τον ρόλο του χρήσιμου ηλίθιου για να δοκιμαστούν νέες τεχνικές, όπως το διπλό νόμισμα και η Ευρώπη των πολλών ταχυτήτων. Την ώρα που εμείς πιστέψαμε ότι μπήκαμε στον μαγικό κόσμο της θεωρίας των παιγνίων, μέσω του καθηγητή Βαρουφάκη, ο Σόιμπλε τελείωνε με τις λεπτομέρειες του δικού του σχεδίου. Σύντροφοι, λυπάμαι που θα σας απογοητεύσω, αλλά την πατήσαμε την πεπονόφλουδα. Σπάει η φούσκα στην Κίνα και οι Γερμανοί έχουν μία καλή αφορμή για να αλλάξουν την Ευρώπη. Δυστυχώς, δεν υπάρχει ακόμη Νόμπελ βλακείας…\nΟι Γερμανοί είναι γαλουχημένοι στην λογική του ακριβού μάρκου. Για πολλούς και διάφορους λόγους. Κάποιοι από αυτούς είναι ιστορικού χαρακτήρα. Κάποιοι άλλοι είναι καθαρά οικονομικοί. Η Γερμανία ήταν και είναι μία βιομηχανική χώρα που δεν έχει δικές της όλες τις πρώτες ύλες που χρειάζεται. Το ακριβό μάρκο, λοιπόν, της επέτρεπε να αγοράζει "φθηνά" τις αναγκαίες πρώτες ύλες. Σίγουρα φθηνότερα απ' ό,τι θα τις αγόραζε με ένα χαμηλής αξίας μάρκο σε σχέση με το δολάριο. Τώρα όμως η άσκηση είναι διαφορετική. Η Ευρώπη χρειάζεται να πουλήσει πιο φθηνά προϊόντα για να είναι περισσότερο ανταγωνιστική. Κι από την στιγμή που υποχωρούν οι τιμές των πρώτων υλών, δεν έχουν λόγο να θέλουν ένα ακριβό ευρώ.\nΥ.Γ.: Στις 4 Φεβρουαρίου είχα δημοσιεύσει ένα άρθρο με τίτλο "Μην βάζετε στοίχημα με τους Γερμανούς". Πάνω - κάτω τα ίδια έλεγα. Με την διαφορά ότι τότε υπήρχε μόνο ο φόβος για μία σοβαρή κρίση στην Κίνα. Σήμερα ο εφιάλτης αρχίζει να γίνεται πραγματικότητα.


Το τέλος της ζώνης άνεσης για την Ευρώπη « Προδρομικός\nPosted on Νοέμβριος 19, 2016 Updated on Νοέμβριος 17, 2016\nΑυτή η ανάγκη, η ΕΕ να αναλάβει πιο σκληρό ρόλο στις πολιτικές ασφάλειες και εξωτερικών υποθέσεων, έχει πάρει τη μορφή του επείγοντος μετά από την εκλογή του Trump. Αυτό δεν οφείλεται μόνο στο ότι ο Trump έχει χαρακτηρίσει κάποιους από τους Ευρωπαίους συμμάχους της Αμερικής «free riders» ούτε επειδή έχει δηλώσει πως η συμμαχία θα μπορούσε να είναι «άνευ αντικειμένου». Οφείλεται επίσης στο ότι έχει αμφισβητήσει την αξία της διατλαντικής σχέσης. Αυτό είναι που φοβίζει τους Ανατολικούς όπως επίσης και τους Δυτικοευρωπαίους συμμάχους.\nΚαι επειδή υποτίθεται ότι οι Ηνωμένες Πολιτείες θα παρείχαν πάντα μια ασφάλεια για την εγγύηση και θα ήταν ο θεματοφύλακας της συλλογικής τους άμυνας, οι Ευρωπαίοι δεν έκαναν τον κόπο να αμφισβητήσουν αυτόν το διακανονισμό. Ούτε τον προστάτευσαν δαπανώντας περισσότερα και πιο σοφά τις στρατιωτικές τους δυνατότητες, με τρόπους που θα είχαν διαβεβαιώσει τις ΗΠΑ ότι δεν είναι «free riding». Ούτε πήραν την δική τους ασφάλεια και άμυνα στα σοβαρά. Αυτές οι στιγμές τώρα τελειώνουν.\nΟ Christopher Heusgen, ο σύμβουλος εξωτερικής πολιτικής και ασφάλειας της Γερμανίδας Καγκελαρίου Angela Merkel, διασκέδασε την ιδέα ενός ευρωπαϊκού στρατού. «Ένας ευρωπαϊκός στρατός είναι απλώς ένα σύνθημα», δήλωσε στη διάρκεια συνεδρίου που οργανώθηκε από τη γερμανική ομοσπονδιακή ακαδημία για την πολιτική ασφάλειας στις 14 Νοεμβρίου. «Ένας ευρωπαϊκός στρατός δεν θα υποστηριζόταν από το γερμανικό κοινοβούλιο. Δεν θα ήταν δυνατό». Πρόσθεσε ακόμη ότι η Ευρώπη θα πρέπει να αναπτύξει την εξωτερική πολιτική και την πολιτική ασφάλειας πολύ περισσότερο, αλλά δεν θα πρέπει να συμπίπτει με το ΝΑΤΟ. «Το ΝΑΤΟ είναι ο κύριος πυλώνας. Το ΝΑΤΟ είναι ο πυλώνας της γερμανικής πολιτικής».\nΆλλες χώρες, ιδιαίτερα οι χώρες της Βαλτικής, υποστηρίζουν τις απόψεις της Γερμανίας διότι δεν πιστεύουν ότι οι άλλοι Ευρωπαίοι μπορούν να εγγυηθούν την προστασία τους μέσω μιας συλλογικής αμυντικής ρήτρας –αν και στο μέλλον, αυτό δεν θα πρέπει να αποκλείεται. Όπως έχουν τα πράγματα, η συνθήκη της Λισσαβόνας του 2009 της ΕΕ έχει μια αναφορά στην αμοιβαία βοήθεια και αλληλεγγύη. Η ρήτρα υποστηρίζει ότι «εάν μια χώρα της ΕΕ είναι θύμα ένοπλης επίθεσης στο έδαφός της, οι άλλες χώρες της ΕΕ έχουν την υποχρέωση να την βοηθήσουν και να τη συνδράμουν με όλα τα μέσα που έχουν στη διάθεσή τους». Η εφαρμογή αυτής της ρήτρας απαιτεί μια ολόκληρη σειρά δυνατοτήτων –στρατιωτικές, εφοδιαστικές και πληροφοριών, για να αναφέρουμε απλώς κάποιες- τις οποίες η ΕΕ στο σύνολό της δεν έχει.\nΗ νίκη του Trump θα μπορούσε να το αλλάξει αυτό. Τα συμπεράσματα της συνεδρίασης των υπουργών Εξωτερικών της ΕΕ στις 14 Νοεμβρίου, αποκαλύπτουν έναν έξυπνο ρεαλισμό για το τι θα πρέπει να κάνουν τα κράτη-μέλη για να αυξήσουν την άμυνα και την ασφάλειά τους. Είναι ένα ερώτημα της «κάλυψης περαιτέρω αναγκών της Ευρώπης, μελλοντικών και τωρινών, στην ασφάλεια και στην άμυνα, ενισχύοντας την στρατηγική της αυτονομία και ενισχύοντας την ικανότητά της να συνεργαστεί με τους εταίρους», καταλήγει το κείμενο των συμπερασμάτων. Εάν αυτό ακούγεται κάπως, διαβάστε το υπόλοιπο. Η ομάδα της Mogherini παρουσίασε με λεπτομέρεια τι χρειαζόταν ώστε η ΕΕ να διεξάγει στρατιωτικές αποστολές και στρατιωτικές επιχειρήσεις (ναι, στρατιωτικές επιχειρήσεις).\nΜπορείτε να δείτε το κείμενο εδώ: http://carnegieeurope.eu/strategiceurope/66139